Ένα πραγματικά μεγάλο κατόρθωμα | Economistas.gr\nΈνα πραγματικά μεγάλο κατόρθωμα\nΓιάννης Παπαδογιάννης 01/02/2019 06:00 EDITORIAL\nΑσφαλώς η αποτυχία και το λάθος είναι βασικά συστατικά στην ανθρώπινη πρόοδο. Πολλές φορές συμβαίνει να κάνουμε λάθος εκτιμήσεις, να έχουμε λάθος επιδιώξεις, να κάνουμε λάθος σχεδιασμούς και να πάρουμε λάθος αποφάσεις. Αυτά συμβαίνουν.\nΑν δεν χάσεις δεν μαθαίνεις.\nΌμως αυτό που συνέβη με τον Σύριζα ξεπερνά κάθε όριο. Δεν υπάρχει ούτε ένα από όλα όσα με τόσο πάθος και απόλυτη βεβαιότητα υποστήριζε πριν λάβει την εξουσία, διαβεβαιώνοντας μάλιστα ότι είναι οι μόνες πραγματικές λύσεις, που να υλοποιήθηκε. Που να έγινε πράξη. Κάτι που από όλα όσα σχεδίαζε ή επιδίωκε να γίνει.\nΤα περί, «απαλλαγή της Ελλάδας από το βραχνά του χρέους» και «διαγραφή του μεγαλύτερου μέρους του χρέους» όπως «έγινε για τη Γερμανία το 1953», οδήγησαν όχι μόνο στη μη διαγραφή του χρέους αλλά στην σημαντική αύξησή του στα χρόνια της διακυβέρνησης Σύριζα. Το «θα μας δώσουν τα λεφτά γιατί δεν τους συμφέρει να διαλύσουμε το ευρώ», αποδείχθηκε ανέκδοτο. Το ότι «να κλείσουν οι τράπεζες είναι τόσο πιθανό όσο να μην ανατείλει ο ήλιος αύριο», διαψεύστηκε μέρα μεσημέρι. Το ότι «θα κάνουμε μια πρόταση στην κα Μέρκελ που δεν υπάρχει μια στο εκατομμύριο να πει όχι», φυσικά καταρίφθηκε. Το «δεν μας κρατάνε στο ευρώ από φιλανθρωπία, αλλά από ανάγκη» ή «το δυσανάλογο κόστος εξόδου της Ελλάδας από το ευρώ και την συνακόλουθη κατάρρευση από το ντόμινο τον ευρωπαϊκό νότο όλης της Ευρωζώνης», ακούγονται σήμερα κωμικά. Η «νέα σεισάχθεια» με διαγραφές τραπεζικών και άλλων χρεών, έδωσε τη θέση του στην επανενεργοποίηση των πλειστηριασμών. Το περιβόητο σκίσιμο των μνημονίων «με ένα νόμο – ένα άρθρο», κατέληξε σε ένα νέο μνημόνιο, το τρίτο, με ακόμα περισσότερα φορολογικά μέτρα, περικοπές και περιστολή δαπανών. Η αναγγελία της ακύρωσης των ιδιωτικοποιήσεων (αεροδρόμια, λιμάνια κλπ) τις πρώτες εβδομάδες του 2015 έδωσε τη θέση του στο ρεκορ ιδιωτικοποιήσεων την διετία 2017-2018. Η επαναφορά του κατώτατου μισθού στα 751 ευρώ τον Ιανουάριο του 2015 έμεινε στα χαρτιά και ακολούθήσε μεγάλη μείωσή του αργότερα. Και η κατάργηση του ΕΝΦΙΑ «δεν υποσχόμαστε – δεσμευόμαστε» γρήγορα ξεχάστηκε. Και πολλά, πολλά άλλα.\nΣκληρό πράγμα η πραγματικότητα. Τέτοια συντριβή δεν έχει προηγούμενο. Δεν είναι εύκολο να διαψευστεί κανείς τόσο ολοκληρωτικά, στα πάντα, και μάλιστα κάποιος που ζήτησε και έλαβε την εντολή για την διακυβέρνηση του τόπου. Κάποιος που φιλοδοξούσε να οδηγήσει μια κοινωνία και μια χώρα στο αύριο\nΑκόμα και από καθαρή τύχη ένα πράγμα, κάτι, θα περίμενε κανείς αυτό που λέμε «να τους βγει». Όμως τίποτα. Μηδέν.\nΚαι πως να «τους βγει», εδώ που τα λέμε, όταν μεταξύ ιδεολογίας και πραγματικότητας βασιλεύει το χάος.


Δήμος Βέλου Βόχας: Τι αποφασίστηκε για αντιπλημμυρικά, σχολεία και οδοποιίες – korinthia.net.gr\nΣτα αποτελέσματα των συναντήσεων που είχε την προηγούμενη εβδομάδα με τον γενικό γραμματέα Υποδομών και τον περιφερειάρχη Πελοποννήσου Παναγιώτη Νίκα αναφέρθηκε ο δήμαρχος Βέλου Βόχας Αννίβας Παπακυριάκος, μιλώντας στο korinthia.net.gr\nΑπό την συνάντηση στην έδρα της Περιφερειακής Ενότητας Κορινθίας\nμε τον νεο περιφερειάρχη Παναγιώτη Νίκα\nΓια την συνάντηση με τον κ.Νίκα ο κ. Παπακυριάκος ενημέρωσε ότι δόθηκε η δυνατότητα να μιλήσουν με τον περιφερειάρχη για τις συμβάσεις που εκκρεμούσαν και εκκρεμούν ακόμα ανάμεσα στον δήμο και την περιφέρεια. Σε 15 ημέρες θα γίνει νέα συνάντηση στην οποία θα ξεκαθαριστεί ποια έργα θα μπουν στο ΕΣΠΑ και ποια θα μπουν στο Πρόγραμμα Δημοσίων Επενδύσεων. Εκτός από τα αντιπλημμυρικά έργα o δήμος σκοπεύει να εντάξει κατασκευή σχολείων και οδοποιίες.\nΣτην συζήτηση Παπακυριάκου – Νίκα έγινε προσπάθεια να ανιχνευτούν οι προθέσεις της νέας διοίκησης της περιφέρειας και για το θέμα των απορριμμάτων. Ο δήμαρχος βέλου Βόχας μετέφερε την τοποθέτηση του περιφερειάρχη ότι δεν φταίνε οι δήμαρχοι για το πρόβλημα που έχει δημιουργηθεί, την ίδια ώρα που η λύση της περιφέρειας απομακρύνεται, καθώς το ζήτημα των απαλλοτριώσεων για την υλοποίηση του project του ΣΔΙΤ μεταφέρθηκε στο μέλλον.\nΟ Αννίβας Παπακυριάκος με τον γγ Υποδομών Γιώργο Καραγιάννη\nΟ κ. Παπακυριάκος είχε και μία ακόμα συνάντηση με τον γενικό γραμματέα Υποδομών για τις χρηματοδοτήσεις που αφορούν τα αντιπλημμυρικά έργα. Πρόκειται για ένα θέμα που -αν δεν είχαν μεσολαβήσει οι εκλογές και η αλλαγή της κυβέρνησης- θα είχε ήδη προχωρήσει: «Συναντήθηκα με τον κ. Καραγιάννη και τον ενημέρωσα για όλα τα έργα που εκκρεμούν για την αντιπλημμυρική θωράκιση του δήμου μας: για τις μελέτες που υπάρχουν τις επικαιροποιήσεις των μελετών που έχουν γίνει. Στην συνάντηση έδωσαν το παρών και οι γενικοί διευθυντές του υπουργείου και πλέον το επόμενο διάστημα θα έχουμε νεότερα. Ανάλογες επαφές έχουν γίνει και με τον κ. Νίκα στην περιφέρεια για τις δύο χρηματοδοτήσεις, οι οποίες ισχύουν παρά τα όσα ακούγονται…».\nΈγιναν δύο διαγωνισμοί που κατέστησαν άγονοι και προκειμένου να έχουν τα αυτοκίνητα καύσιμα ο δήμος βέλου Βόχας συνέχισε με τις διαδικασίες που επιβάλλει ο νόμος…\nΤέλος ο κ. Παπακυριάκος έδωσε μία έμμεση απάντηση στον Θανάση Μανάβη για το θέμα της προσφυγής που είχε καταθέσει ο επικεφαλής της μείζονος μειοψηφίας σε βάρος του δήμου στην αποκεντρωμένη περιφέρεια και αφορούσε την προμήθεια πετρελαίου και καυσίμων για την περίοδο 2019-2020. ¨Όπως είπε ο ίδιος δεν θεωρεί ότι πρόκειται για δικαίωση του δήμου, αλλά για δικαίωση των υπηρεσιών που κάνουν καλά την δουλειά του. Σημείωσε ακόμα ότι κάποιοι έχουν στο μυαλό τους το πρότυπο ενός δημάρχου «κάου-μπόι» ο οποίος κάνει ό,τι θέλει: «Ο τρόπος με τον οποίο θέλει ο καθένας να κάνει αντιπολίτευση δεν είναι το μείζον. Για μένα το μείζον είναι να λύνουμε τα προβλήματα των δημοτών. Επί του συγκεκριμένου ο δήμαρχος έδωσε την πολιτική εντολή που λέει ότι τα αυτοκίνητα πρέπει να έχουν καύσιμα. Οι διαδικασίες ξεκίνησαν και εξελίχτηκαν καθ όλα νόμιμα. Έγιναν δύο διαγωνισμοί που κατέστησαν άγονοι και προκειμένου να έχουν τα αυτοκίνητα του δήμου καύσιμα συνεχίσαμε με τις διαδικασίες που επιβάλλει ο νόμος…».\nΟ κ. Παπακυριάκος εξήγησε ότι η αντίδραση του δήμου ήταν στην κατεύθυνση να δώσει σε όλους να καταλάβουν ότι οι υπηρεσίες λειτουργούν νόμιμα και οι διαδικασίες είναι σύννομες. «Παράλληλα έπρεπε να προστατεύσουμε και τους υπαλλήλους του δήμου για τους οποίους ακούστηκε ότι δεν έπραξαν σωστά. Εγώ οφείλω να υπερασπιστώ όχι εμένα, αλλά τους εργαζόμενους που κάνουν την δουλειά τους…».\nΣτην Ανοιχτή Δομή κλιμάκιο της Αντιπεριφέρειας Κορινθίας


DPK Constructions - ΙΩΑΚΕΙΜΙΔΗΣ ΥΦΑΣΜΑΤΑ\n+ ΒΙΟΜΗΧΑΝΙΚΟΙ ΧΩΡΟΙ...\nΗ εταιρία μας αναλαμβάνει όλα τα στάδια σχεδιασμού και διαμόρφωσης επαγγελματικών χώρων και γραφείων.\n+ ΕΠΑΓΓΕΛΜΑΤΙΚΟΙ ΧΩΡΟΙ & ΓΡΑΦΕΙΑ...\nΗ πολυετής και πολύπλευρη εμπειρία των μελών της dpk constructions, επιτρέπει να προσφέρουμε ευέλικτες και οικονομικά ανταγωνιστικές προτάσεις με συνέπεια στη σχέση ποιότητας και τιμής. Παράλληλα φροντίζουμε ώστε όλες οι εργασίες να εκτελούνται με το δικό μας εξειδικευμένο τεχνικό προσωπικό και το δικό μας εξοπλισμό, υπό την επίβλεψη των μηχανικών και των εργοδηγών μας.\nΎστερα από 30 χρόνια υπεύθυνης παρουσίας σε έργα μονώσεων τόσο στον χώρο της οικοδομής όσο και στον χώρο της ναυτιλίας, είμαστε σε θέση να αναλαμβάνουμε κάθε έργο ανεξαρτήτως μεγέθους και δυσκολίας. Το άριστα καταρτισμένο προσωπικό μας είναι σε θέση να προσφέρει αποτελεσματικές λύσεις με εγγύηση μακροβιότητας σε συστήματα στεγανώσεων, θερμομονώσεων, ηχομονώσεων και μονώσεων πυρασφαλείας.\n+ ΣΥΣΤΗΜΑΤΑ ΜΟΝΩΣΕΩΝ...\nΞεχωριστό κομμάτι της DpkConstructions αποτελεί και η ενασχόληση με ναυτιλιακά έργα, σε ιδιωτικά και δημόσια ναυπηγεία αλλά και εν πλω. Συνεργαζόμαστε με μεγάλες ναυτιλιακές εταιρείες για τη μετασκευή πλοίων και παράλληλα αναλαμβάνουμε έργα και σε μικρότερα σκάφη αναψυχής.


Οδηγός ταξί μήνυσε μοντέλο του GNTM γιατί ανέβασε βίντεο στο Tik Tok εν αγνοία του | Cretalive ειδήσεις\n18 ΜΑΙΟΥ 2022 / 03:56\nΟ δικηγόρος του οδηγού επισήμανε ότι αυτό που τον ενόχλησε σφοδρά ήταν η δημόσια διαπόμπευση\nΣε περιπέτειες φαίνεται πως έχει μπει ένα μοντέλο του GNTM το οποίο μηνύθηκε από οδηγό ταξί καθώς εκείνη τον βιντεοσκόπησε εν αγνοία του. Σύμφωνα με την εκπομπή «Love It» το περιστατικό συνέβη τον Απρίλιο.\nΟ οδηγός ταξί κλήθηκε να παραλάβει το μοντέλο του GNTM μέσω της χρήσης γνωστής εφαρμογής και να την πάει σε μια συγκεκριμένη τοποθεσία.\nΤο μοντέλο ζήτησε από τον οδηγό ταξί να την περιμένει και ο οδηγός ταξί, ο οποίος δεν είχε ενημερωθεί για την αναμονή την ενημέρωσε πως δεν μπορεί να πάει κόντρα στην εφαρμογή και της εξήγησε τους λόγους για τους οποίους δεν μπορούσε να την περιμένει.\nΣύμφωνα με τα όσα αναφέρθηκαν στην εκπομπή, ο οδηγός ταξί τόνισε στην μήνυση του πως εκείνη εξοργίστηκε και ξεκίνησε να του μιλάει πάρα πολύ άσχημα με αποκορύφωμα να βγει από το ταξί και να μην κλείνει την πόρτα του οχήματος, ενώ παράλληλα εν αγνοία του βιντεοσκοπούσε.\nΈμαθε για το βίντεο τυχαία από το Tik Tok\nΟ δικηγόρος του 58χρονου ταξιτζή, Ευάγγελος Τρουμπετάρης, σε τηλεφωνική επικοινωνία με την εκπομπή αναφέρθηκε στην υπόθεση και μετέφερε τις θέσεις του πελάτη του.\n«Γενικά, δεν μπορώ να αποκαλύψω στοιχεία της υπόθεσης θα πως όμως όσα μου επιτρέπονται. Θα σας πω τα εξής. Έχουμε προσφύγει στη Δικαιοσύνη η οποία είναι η πλέον αρμόδια να επιληφθεί και περιμένουμε η πολιτεία να αντιδράσει το γρηγορότερο. Ο εντολέας μου δεν έλαβε γνώση ο ίδιος του επίμαχου βιντεοληπτικού υλικού αλλά από τρίτο πρόσωπο, από τον ανιψιό του, τυχαία, έκανε αναζήτηση στην εφαρμογή του Tik Tok» ανέφερε αρχικά ο δικηγόρος.\nΤι ήταν αυτό που εξόργισε τον οδηγό ταξί και προχώρησε στη μήνυση; «Η δημόσια διαπόμπευση γιατί πέρα από την ανάρτηση του βιντεοληπτικού υλικού στην εφαρμογή Tik Tok αναμεταδόθηκε σε πλείστα δημοσιογραφικά sites. Εξόργισε κυρίως και τα παιδιά του, τα οποία είναι 25 και 28 χρόνων αντιστοίχως. Όλος ο κοινωνικός περίγυρος, λίγο πολύ έχει λάβει γνώση» εξήγησε ο δικηγόρος.\nΤης μίλησε άσχημα;\nΣε σχόλιο, πως η πλευρά του μοντέλου τονίζει πως ο οδηγός ταξί της μίλησε άσχημα με αποτέλεσμα και εκείνη να εξοργιστεί, ο δικηγόρος ανέφερε πως: «Μπορείτε να δείτε το βίντεο και να βγάλετε τα δικά σας συμπεράσματα».\nΝα σημειωθεί πως η εκπομπή «Love It» ανέφερε ότι προσπάθησε να επικοινωνήσει με το μοντέλο του GNTM κάτι το οποίο δεν κατέστη δυνατό.\nΟδηγός Ταξί Μοντέλο Μήνυση video\n04 / Διαφωνεί ο Μόσιαλος: Η απόφαση για την τέταρτη δόση δεν συνοδεύεται από την αναγκαία τεκμηρίωση


PREVEZA CITY - Πρέβεζα, Ελλάδα\nPreveza City Πρέβεζα\nΛ. Ειρήνης 61, Πρέβεζα, Ελλάδα\nΤο άνετο Preveza City Ξενοδοχείο 2 αστέρων βρίσκεται στο κέντρο της Πρέβεζας. Ανακαινισμένο το 2007, αυτό το ξενοδοχείο συνδυάζει αρχαίο στιλ και σύγχρονο ύφος της αρχιτεκτονικής. Διαθέτει 24ωρη ρεσεψιόν, υπηρεσίες γάμου και υπηρεσία σιδερώματος, καθώς και δωρεάν στάθμευση χωρίς παρκαδόρο, ανελκυστήρα και περίπτερο με εφημερίρες και περιοδικά.\nΑυτό το ξενοδοχείο βρίσκεται σε γραφική περιοχή, 14 χλμ μακριά από Πλατεία Σικελιανού. Οι εγκαταστάσεις βρίσκονται 1 χλμ από το κέντρο της Πρέβεζας.\nΑυτό το ξενοδοχείο έχει 51 κομψά δωμάτια όπως elegant triple room, κομψό δίκλινο δωμάτιο και δίκλινο δωμάτιο comfort που είναι καλά εξοπλισμένα με δωρεάν Wi-Fi, ρύθμιση κλιματισμού, ιδιωτική θυρίδα ασφαλείας, ψυγείο και προσωπικό υπολογιστή. Όλα τα μπάνια διαθέτουν μπανιέρα, ντους και σεσουάρ.\nPreveza City, Ελλάδα


StivoZ.gr - Athletics Portal - - ΣΕΦ: Τρελές σφαίρες! Στο ευρωπαϊκό ο Σταματόγιαννης, νέο ρεκόρ ο Μουζενίδης\nPublished on 18-02-17 22:45\nΜια δυνατή ελληνική τετράδα στη σφαιροβολία προσέφερε πολύ καλού επιπέδου συναγωνισμό και χάρισε στους φίλους του αγωνίσματος έναν σούπερ τελικό, στο αγώνισμα που ξεκίνησε και ξεχώρισε στο απογευματινό πρόγραμμα της Α' ημέρας του πανελληνίου πρωταθλήματος στο ΣΕΦ.\nΟ έμπειρος Μιχάλης Σταματόγιαννης ξεχώρισε με τη γενικότερη αγωνιστική του παρουσία και με 20,22 μ. καλύτερη βολή πήρε το εισιτήριο για το ευρωπαϊκό πρωτάθλημα (το όριο ήταν τα 19,80μ.) και φυσικά τον τίτλο του πρωταθλητή - φτάνοντας στις 8 νίκες.\nΟ Σταματόγιαννης ιδιαίτερα σταθερός έριξε κατά σειρά: 19,10 μ., 19,42 μ., 19,68 μ., 19,36 μ., 19,70 μ. και 20,22 μέτρα και μετά τον αγώνα του είπε:\n«Με πέντε αθλητές πάνω από τα 18,00 μέτρα έγινε πολύ καλός αγώνας. Ημουν ήρεμος και κατάφερα να κάνω πολύ καλό αγώνα».\nΑρκετά καλός εμφανίστηκε ο ομογενής Νικ Σκαρβέλης που ακόμα φαίνεται να έχει δρόμο για να φτάσει βολές στα 20 μ. αλλά ίσως μπορούσε και κάτι παραπάνω από τα 19,12μ. στην πρώτη του εμφάνιση σε ελληνική διοργάνωση.\nΟ Σκαρβέλης είναι ο συγκάτοχος του πανελληνίου ρεκόρ κλειστού με 20,36μ με τον Σταματόγιαννη - ο οποίος το ξανααπειλεί.\nΠολύ καλή εμφάνιση έκαναν οι δυό νεαροί αθλητές του ΑΣ Κένταυρος, ο Τάσος Λατιφλάρι και ειδικά ο Οδυσσέας Μουζενίδης.\nΟ Λατιφλάρι έριξε 18,36μ., έπιασε το όριο των 18μ. για το Μπίντγκοζ (για το ευρωπαϊκό Κ20 το καλοκαίρι) κι έδειξε ότι βρίσκεται σε καλό δρόμο.\nΑπό την πλευρά του ο Μουζενίδης συνεχίζει να απασχολεί θετικά με τις αγωνιστικές του παρουσίες και δείχνει ότι το μέλλον του ανήκει.\nΚόντρα σε μεγαλύτερους ηλικιακά αθλητές και με πιο βαριά σφαίρα, ο έφηβος πρωταθλητής είχε καλύτερη βολή του στα 18,30 μ. και βελτίωσε το πανελλήνιο ρεκόρ της κατηγορίας με ανδρική σφαίρα -το προηγούμενο ήταν 18,00μ. του Σταματόγιαννη πριν ακριβώς 16 χρόνια. Βέβαια από το 2002 οι έφηβοι ρίχνουν με 6κιλη σφαίρα -κι εκεί έχει το ρεκόρ με 19,93μ. φέτος- πάντως από το 2005 καταργήθηκε το πανελ.πρωτάθλημα κλειστού για την κατηγορία Ε/Ν.\nΔεν έφτασε όσο μακριά θα περίμενε αυτή τη φορά ο Ζώτος ενώ άκυρος ήταν ο Παναγιώτης Μπουζιάνης.\nΗ 8αδα στη σφαιροβολία: Σταματόγιαννης (ΓΣ Πίνδαρος) 20.22μ., Σκαρβέλης (ΓΣ Τρικάλων) 19.12μ., Λατιφλάρι (ΑΣ Κένταυρος) 18.36μ., Μουζενίδης (ΑΣ Κένταυρος) 18.30 (π.ρ.Εφ.), Ζώτος (ΓΣ Μανδρών) 18.10μ., Ακτύπης (Πανναξιακός) 17.13μ., Μπαχαρίδης (ΜΕΑΣ Τρίτων) 16.88μ., Χατζημιχαήλ (ΟΦΚΑ Οδυσσέας) 16.02μ.\n-> 'Ολα για το πανελλήνιο πρωτάθλημα κλειστού στίβου\nThis article was originally published in forum thread: ΣΕΦ: Τρελές σφαίρες! Στο ευρωπαϊκό ο Σταματόγιαννης, νέο ρεκόρ ο Μουζενίδης started by StivoZ.gr View original post\nTags: λατιφλαρι, μουζενιδης, σκαρβελης, σταματογιαννης, σφαιροβολια


ΕΛΕΥΘΕΡΗ ΕΠΙΣΤΗΜΗ: Ιερά εξέταση - Ζεί και βασιλεύει!\nΣημείωση Ελεύθερης Επιστήμης: Το μεσαίωνα σχεδόν σε όλη την Ευρώπη δεν τολμούσες να ερευνήσεις επιστημονικά θέματα χωρίς να επέμβει η Καθολική εκκλησία με την Ιερά της Εξέταση.\nΑμέτρητα είναι τα θύματά της. Απο τότε, μετά την Αναγέννηση υποτίθεται ότι γλυτώσαμε απο την Ιερά Εξέταση.\nΔυστυχώς όμως τη σκυτάλη της Ιεράς Εξέτασης την πήρε το σημερινό επιστημονικό ιερατείο. Φανατισμένοι και ανόητοι ημιμαθείς "επιστήμονες" δογματίζουν τι πρέπει να ερευνηθεί και τι όχι. Δεν έχουν διδαχθεί τίποτα απο την περίπτωση του Γαλιλαίου, απο την περίπτωση των αδερφών Right κτλ..\nΚάποτε είχαν θεοποιήσει την Παλαιά Διαθήκη.Τώρα έχουν θεοποιήσει την θεωρία του Δαρβίνου, την θεωρία της Σχετικότητας, την ψυχανάλυση του Φρόϋντ, την θεωρία του Big Bang..\nΚαι αν κάποιος ανθρωπάκος τολμήσει να πει "εγω πιστεύω στον Θεό", αρχίζουν το τροπάριο "σκοταδιστής,οπισθοδρομικός, ανόητος".. Σε πείσμα λοιπόν όλων αυτών που με φασιστική νοοτροπία προσπαθούν να περιχαρακώσουν και να ελέγξουν το τι θα ερευνούμε και τι όχι, σας αναρτούμε αυτό το βίντεο αρνούμενοι να υπακούσουμε σε κάθε εξουσιαστή. Είτε θρησκευτικό ή επιστήμονα ή "προοδευτικό".\nΌποιος έχει αντίρρηση δεν μας ενδιαφέρει η γνώμη του. Θα υπερασπιστούμε την ελευθερία μας και την ελευθερία των επόμενων γενεών ακόμη και αν κάνουμε λάθος. Μας ενδιαφέρουν μόνο τα αποδεικτικά στοιχεία και μόνον αυτά.\nΑλλά ακόμη και αυτά δεν θα τα αφήσουμε να περιορίσουν τα όνειρά μας. Τα όνειρά μας δεν έχουν όρια. Η σημερινή "Δυτική" επιστήμη δυστυχώς έχει χάσει την ελευθερία της, έχει χάσει τα όνειρά της είναι "νεκρή". Εξυπηρετεί μόνο τα συμφέροντα των "περιούσιων" τραπεζιτών. Οι ανόητοι πολιτικοί σκλάβωσαν και τα πανεπιστήμια σε αυτές τις "εκλεκτές" οικογένειες των "περιούσιων".\nΗ "φωτισμένη" ηγεσία του Υπουργείου Παιδείας κατάφερε μετά απο δεκαετίες να μετατρέψει τα παιδιά μας απο επιστήμονες σε σκλάβους οικονομικού κατεστημένου. Έρχονται δύσκολες μέρες και θα δοθούν πολλές μάχες μέχρι να ελευθερωθεί η ανθρωπότητα.\nΑναρτήθηκε από ΕΛΕΥΘΕΡΗ ΕΠΙΣΤΗΜΗ στις 12:04 π.μ.\nΤΙ ΧΑΜΠΕΡΙΑ ΑΠΟ ΤΗΝ ΠΟΛΗ; 6 Μαρτίου 2012 - 8:36 μ.μ.\nΣυγχαρητηρια για όλη την υπέροχη δουλειά και για όλα όσα ανεβάζει το Μπλόγκ αυτό.Συνέχιστε έτσι.


Voliotaki: ΔΗΜΟΣ ΒΟΛΟΥ: Αναμένουμε ΕΝΤΟΝΗ ΧΙΟΝΟΠΤΩΣΗ από τις πρώτες πρωινές ώρες μέχρι ΑΡΓΑ ΤΟ ΑΠΟΓΕΥΜΑ. Από που θα ΠΡΟΜΗΘΕΥΤΕΙΤΕ ΑΛΑΤΙ\nΔΗΜΟΣ ΒΟΛΟΥ: Αναμένουμε ΕΝΤΟΝΗ ΧΙΟΝΟΠΤΩΣΗ από τις πρώτες πρωινές ώρες μέχρι ΑΡΓΑ ΤΟ ΑΠΟΓΕΥΜΑ. Από που θα ΠΡΟΜΗΘΕΥΤΕΙΤΕ ΑΛΑΤΙ\nΜετά και την τελευταία ενημέρωση για την πρόγνωση της Εθνικής Μετεωρολογικής Υπηρεσίας στην περιοχή του Βόλου από τις πρώτες πρωινές της Τετάρτης μέχρι αργά το απόγευμα της ίδιας ημέρας, αναμένεται έντονη χιονόπτωση.\nΟ μηχανισμός του Δήμου παραμένει σε πλήρη ετοιμότητα και θα καταβληθεί κάθε δυνατή προσπάθεια να κρατηθούν ανοιχτές οι κεντρικές οδικές αρτηρίες, ώστε να διασφαλιστούν οι βασικές λειτουργίες της πόλης.\nΖητούμε από τους πολίτες να παραμείνουν ψύχραιμοι και να επιδείξουν πνεύμα κατανόησης και συνεργασίας στην αντιμετώπιση των όποιων δυσκολιών ανακύψουν.\nΙδιαιτέρως εφιστούμε την προσοχή στους πολίτες, με βάση και την αρνητική εμπειρία προηγούμενης κατάστασης, να φροντίσουν για την στάθμευση των αυτοκινήτων τους σε σημεία που δεν θα παρεμποδίζουν την διέλευση και άρα το έργο των μηχανημάτων αποχιονισμού, ιδιαίτερα σε στενούς δρόμους.\nΣε ό,τι αφορά την υδροδότηση η κατάσταση στο δίκτυο με τις ποσότητες νερού έχει βελτιωθεί και έτσι θα χρειαστεί, προς το παρόν τουλάχιστον, να ληφθούν μέτρα μόνο για τη διαχείριση (μείωση) της πίεσης και όχι διακοπές.\nΠαρακαλούμε τους δημότες να συνεργαστούν και σε αυτό τον τομέα, αφού με πνεύμα κατανόησης και συνεργασίας μπορούμε να τα επιτύχουμε τα πάντα\nΤέλος να υπενθυμίσουμε επίσης ότι οι πολίτες μπορούν να προμηθευτούν αλάτι από τα εξής σημεία:\n- Δημαρχείο Πορταριάς\n- Κοινοτικό κτήριο Μακρινίτσας\n- Κοινοτικό κτήριο Κατηχωρίου\n- Κοινοτικό κτήριο Άλλης Μεριάς\n- Κοινοτικό κτήριο Αγ. Ονουφρίου\n- Δημαρχείο Ιωλκού\n- Δημαρχείο Αρτέμιδας\n- Κοινοτικό κτήριο Δράκειας\n- Κοινοτικό κτήριο Αγ. Βλασίου\n- Κοινοτικό κτήριο Αγ. Λαυρεντίου\n- Δημαρχείο Αισωνίας\n- Κοινοτικό κτήριο Σέσκλου\n- Δημαρχείο Βόλου\n- Δημαρχείο Νέας Ιωνίας\n- Δημαρχείο Αγριάς


Samsung Dual Layer Cover Ef-pa605cb For Galaxy A6 Plus 2018 Black - Θηκη (TEL.048692)\nΑρχική > Τηλεπικοινωνίες > Θήκες > SAMSUNG DUAL LAYER COVER EF-PA605CB FOR GALAXY A6 PLUS 2018 BLACK\nΣυμβατό με: Samsung Galaxy A6 PLUS 2018.\nΔιαστάσεις (Π x Υ x Β): 103.6mm x 169.6mm x 20mm.\nSAMSUNG DUAL LAYER COVER EF-PA605CB FOR GALAXY A6 PLUS 2018 BLACK (TEL.048692)\n14.90 12.99 €\n• Συμβατό με: Samsung Galaxy A6 PLUS 2018.\n• Διαστάσεις (Π x Υ x Β): 103.6mm x 169.6mm x 20mm.\nSAMSUNG DUAL LAYER COVER EF-PA605CB FOR GALAXY A6 PLUS 2018 BLACK TEL.048692 TEL.048692 SAMSUNG SAMSUNG ΘΗΚΗ Κατηγορία: ΘΗΚΗ •SAMSUNG στην κατηγορία ΘΗΚΗ Προστατέψτε την συσκευή σας από την καθημερινή φθορά με αυτό το γνήσιο Back Cover της Samsung. Κατασκευασμένο από υψηλής ποιότητας υλικό για μέγιστη ανθεκτικότητα και εξαιρετικά λεπτό. • Τύπος Θήκης: Θήκη Fit. • Συμβατό με: Samsung Galaxy A6 PLUS 2018. • Χρώμα: Μάυρο. • Διαστάσεις (Π x Υ x Β): 103.6mm x 169.6mm x 20mm. SAMSUNG DUAL LAYER COVER EF-PA605CB FOR GALAXY A6 PLUS 2018 BLACK


Δολοφονία Ρόδος: Κυκλώματα καταγγέλλει ο πατέρας της 21χρονης | markos.tv\nΑρχική » Δολοφονία Ρόδος: Κυκλώματα καταγγέλλει ο πατέρας της 21χρονης\n10/12/2018 - 01:20\nΈκκληση να εξαρθρωθεί το «κύκλωμα» ή τα «κυκλώματα» που εκμεταλλεύονται κορίτσια που πάνε για σπουδές στη Ρόδο κάνει ο πατέρας της 21χρονης φοιτήτριας που δολοφονήθηκε.\nΜιλώντας αποκλειστικά στη «Ροδιακή» ο πατέρας της Ελένης Τοπαλούδη κάνει λόγο για κύκλωμα που εκβιάζει, βιάζει και απειλεί νεαρά κορίτσια.\n«Τώρα δεν ξέρω τι άλλα κυκλώματα πιθανόν να υπάρχουν στη Ρόδο τα οποία προσπαθούν να πλησιάσουν κοριτσάκια τέτοιας ηλικίας. Και έχω ακούσει, μου έχουν μεταφέρει, ότι έχουν γίνει και άλλες απόπειρες, δεν ξέρω αυτό θα το διασταυρώσετε εσείς. Αλλά είναι κρίμα και άδικο να χάνονται τέτοιες ζωές. Να βιάζονται και εκβιάζονται κοριτσάκια σαν την κόρη μου τα οποία στέλνονται μόνα τους να σπουδάζουν» λέει χαρακτηριστικά και προσθέτει: «Πρέπει όλη η κοινωνία της Ρόδου να προσπαθήσει, κάποιο "απόστημα" που ενδεχομένως δεν ξέρω αν είναι ένα ή περισσότερα, αυτό το "απόστημα", αυτό το "κύκλωμα" που βιάζει και εκβιάζει αθώα κορίτσια όπως το δικό μας, τα οποία εκμεταλλεύονται αυτοί οι άνθρωποι κατά το χειρότερο τρόπο γιατί ίσως και να απειλούν τις ζωές τους, ίσως με τα βίντεο ίσως δεν ξέρω τι, φοβούνται και ειδικά αυτά που είναι συνεσταλμένα φοβούνται να μιλήσουν και στους γονείς τους».\nΌπως αναφέρει φέρει η [Ροδιακή» η υπόθεση ανοίγει νέο κύκλο ερευνών από τις διωκτικές και εισαγγελικές αρχές ενώ έχουν παρθεί καταθέσεις από συμφοιτήτριες της άτυχης κοπέλας, οι οποίες και αξιολογούνται από τις αρμόδιες αρχές.\nΣτις φυλακές οι δύο κατηγορούμενοι\nΤον δρόμο για τις φυλακές παίρνουν πλέον μετά την απόφαση για την προσωρινή τους κράτηση, ο 21χρονος Ροδίτης και ο 19χρονος αλλοδαπός Αλβανικής καταγωγής που κατηγορούνται για τη δολοφονία της 21χρονης φοιτήτριας. Εσπευσμένα και κάτω από δρακόντεια μέτρα ασφαλείας μεταφέρθηκαν χθες από τα κρατητήρια του Αστυνομικού Τμήματος Ρόδου, όπου εκρατούντο, στο Μεταγωγών Πειραιώς. Σύμφωνα με όσα έχουν γίνει γνωστά, ο αλλοδαπός θα φιλοξενηθεί στις φυλακές Αυλώνα λόγω του νεαρού της ηλικίας του και ο 21χρονος στις φυλακές Γρεβενών.


Βιομηχανικά εξαρτήματα και εξαρτήματα υπολογιστών\nΑρχική σελίδαΚατάλογοςΠεριφερειακά και αξεσουάρ\nΤα εξαρτήματα των υπολογιστών είναι μηχανικά και ηλεκτρικά στοιχεία που αποτελούν τα πιο βασικά μέρη ενός υπολογιστή. Τα εξαρτήματα περιλαμβάνουν επίσης τον περιφερειακό εξοπλισμό, οθόνες, πληκτρολόγια, κονσόλες KVM.\nΗ γραμμή των εξαρτημάτων μας προσφέρει τα βασικά μοντέλα, τα οποία ζητούνται πιο συχνά στον βιομηχανικό τομέα.\nΒιομηχανικές οθόνες ως το τέλειο συμπλήρωμα του βιομηχανικού PC, του ενσωματωμένου συστήματος και του Mini Box PC για μεμονωμένες εφαρμογές και επιλογές εγκατάστασης.\nΕυρύ φάσμα βιομηχανικών τροφοδοτικών και κουτιών τροφοδοσίας που επιτρέπουν τη διανομή ενέργειας σε πολλαπλά συστήματα επιτήρησης.\n19" rack και συμπαγή περιβλήματα σε διαφορετικές παραλλαγές σύμφωνα με τα υψηλότερα βιομηχανικά πρότυπα.\nΣτιβαρή και αξιόπιστη μνήμη flash και μονάδες με πολύ σύντομο χρόνο πρόσβασης, χωρίς θόρυβο και πιο ανθεκτικό σε μηχανικές βλάβες.\nΚονσόλα KVM με KVM διακόπτη με σχεδιασμό εξοικονόμησης χώρου για εγκατάσταση σε χώρο του διακομιστή 19".\nΠληκτρολόγια για βιομηχανική χρήση για την εισαγωγή επαγγελματικών δεδομένων, trackballs και mice.\nΜεγάλη ποικιλία πλακετών και μονάδων επέκτασης για την αύξηση της λειτουργικότητας, π.χ. СAN, COM, μονάδες επέκτασης LAN / PoE, μονάδες θύρας SATA και μετατροπείς μνήμης\nΣυσκευές για τη μεταφορά δεδομένων με σκληρούς δίσκους 2,5"και 3,5", κινητά ράφια, δίσκοι Hot Swap και πύλες πολλαπλών οδηγών για βιομηχανική χρήση.\nΠλακέτες σύνδεσης για κάθε εφαρμογή. PICMG 1.0 και PICMG 1.3 πλακέτες ISA και PCI πλήρους μεγέθους και μισού μεγέθους.\nΗ εταιρία IPC2U σας προσφέρει μια ευρεία γκάμα εξαρτημάτων υπολογιστών, τα οποία είναι σε θέση να ανταποκρίνονται σε διάφορες απαιτήσεις σε επιχειρήσεις ή σε βιομηχανικούς τομείς, όπως:\nΕλαφριά και βαριά βιομηχανία\nΛιανική και βιομηχανία των υπηρεσιών\nΛειτουργικότητα των εξαρτημάτων υπολογιστών\nΤα βιομηχανικά εξαρτήματα υπολογιστών είναι πλούσια σε λειτουργικότητα και χαρακτηρίζονται από προηγμένη αξιοπιστία και αυξημένο μέσο χρόνο μεταξύ των βλαβών (MTBF). Για τον σχεδιασμό και την κατασκευή του εξοπλισμού για τους βιομηχανικούς σκοπούς χρησιμοποιούνται μόνο τα υλικά και εξαρτήματα υψηλής ποιότητας, γεγονός που εξασφαλίζει μακροχρόνια σταθερή απόδοση.\nΗ ποικιλία των εξαρτημάτων υπολογιστών είναι πλήρης και ικανή να καλύψει τις πιο άγριες προσδοκίες σας. Η εταιρεία μας προσφέρει μοντέλα από τους κορυφαίους κατασκευαστές βιομηχανικού εξοπλισμού όπως: Advantech, Axiomtek, Adlink, Ariesys, Guanghsing, Integration iEi, NEXCOM, Portwell, Winmate, ZIPPY κλπ. Εάν εξακολουθείτε να ψάχνετε μια σωστή λύση, από την IPC2U θα χαρούμε να σας καθοδηγήσουμε στην βέλτιστη απόφαση.


Αντ. Μπέζας: Ή με τον αστυφύλαξ ή με τον χωροφύλαξ – VDELLA\nΑντ. Μπέζας: Ή με τον αστυφύλαξ ή με τον χωροφύλαξ\nΟ Γενικός Εισηγητής της Νέας Δημοκρατίας για τον προϋπολογισμό του 2013 και Βουλευτής Θεσπρωτίας κ. Αντώνης Μπέζας, κατά την ομιλία του στην Επιτροπή Οικονομικών Υποθέσεων της Βουλής, μεταξύ άλλων ανέφερε:\n«Ο προϋπολογισμός αυτός έχει πολύ συγκεκριμένες ιδιαιτερότητες. Καταρχάς, γίνεται για πρώτη φορά, εν μέσω μιας μεγάλης, επίπονης και σκληρής διαπραγμάτευσης με τους εταίρους μας, που αυτονόητα τον καθιστά μέρος της.\nΕξαντλήθηκαν όλα τα περιθώρια πιέσεων και χρόνου και υπήρξαν σημαντικές βελτιώσεις, ακόμη και την τελευταία στιγμή, όπως η επιμήκυνση του χρόνου της δημοσιονομικής προσαρμογής κατά μια επιπλέον διετία και η απόδοση από τις τράπεζες των οφειλών τους, ύψους 550 εκατ. ευρώ. Επιπλέον, καταβλήθηκε τεράστια προσπάθεια ώστε στο δημοσιονομικό πακέτο να υπάρχει όσο το δυνατόν μικρότερη συμμετοχή των μισθών, των συντάξεων και των κοινωνικών επιδομάτων αλλά και να εξαιρεθούν ειδικές ομάδες του πληθυσμού. Από την αξιοπιστία των δικών μας κινήσεων στο επόμενο διάστημα, θα εξαρτηθούν πολλές από τις αποφάσεις που θα ληφθούν για εμάς σε διεθνές επίπεδο.\nΟ προϋπολογισμός αυτός, είναι επίσης ο πρώτος που κατατίθεται από μία Κυβέρνηση τριών κομμάτων που έχει προκύψει από μετεκλογική συνεργασία. Από μια Κυβέρνηση πολιτικής συνευθύνης, που έβαλε τέλος στην μακρά περίοδο πολιτικής αβεβαιότητας, και η οποία κλήθηκε να χειριστεί μια κυριολεκτικά εφιαλτική κατάσταση. Το αναφέρω αυτό, γιατί τα όποια θετικά μέτρα επιχειρήθηκαν να εφαρμοστούν στο παρελθόν, παρέμειναν ημιτελή και δεν απέδωσαν τα αναμενόμενα αποτελέσματα.\nΟι έλληνες έχουμε υποβληθεί τα τελευταία χρόνια σε τεράστιες θυσίες, που για την περίοδο 2010-2012 έφθασαν τα 49 δις ευρώ ή το 22,6% του ΑΕΠ, αθροιστικά. Ωστόσο, το δημοσιονομικό αποτέλεσμα δεν ήταν ανάλογο της τεράστιας συνεισφοράς των πολιτών, αφού το πρωτογενές έλλειμμα την ίδια περίοδο μειώθηκε μόνο κατά 23,1 δις ευρώ, ενώ παράλληλα η ανεργία εκτοξεύθηκε στα ύψη και η πραγματική οικονομία βυθίστηκε σε μια πρωτοφανή για τα παγκόσμια δεδομένα ύφεση. Αυτή είναι η αφετηρία, από την οποία ξεκινάει η προσπάθεια που απεικονίζεται στον προϋπολογισμό.\nΠαρά τα πρακτικά προβλήματα, που από τη φύση της δημιουργούνται σε μια πολυκομματική Κυβέρνηση – και τα οποία θα πρέπει να αντιμετωπίζονται έγκαιρα – οφείλει η Κυβέρνηση αυτή να είναι σταθερή. Οφείλει να είναι μια Κυβέρνηση που θα κρατήσει γερά και χωρίς ταλάντευση το τιμόνι του σκάφους, για να περάσουμε το δύσκολο κάβο που έχουμε μπροστά μας.\nΟ προϋπολογισμός, δεν αποτελείται μόνο από πίνακες και την εισηγητική έκθεση. Είναι η συγκεφαλαίωση όλων των πολιτικών, όλων των δύσκολων αποφάσεων, όλων των δύσκολων πρωτοβουλιών, η εφαρμογή των οποίων συνιστά αμετάθετη προϋπόθεση για να μην οδηγηθεί η χώρα στο χάος Είναι η αποτύπωση μιας κυρίαρχης, ιστορικής και στρατηγικής εθνικής επιλογής. Της επιλογής, να παραμείνει η Ελλάδα στο ευρώ.\nΗ ψήφισή του επομένως, είναι μια πράξη που εκπέμπει ισχυρά μηνύματα, όχι μόνο προς την ελληνική κοινωνία αλλά και προς τη διεθνή κοινότητα και τους θεσμικούς μας εταίρους. Ιδιαίτερα στους θεσμικούς μας εταίρους, που είναι ανήσυχοι και δύσπιστοι και αναζητούν ορισμένες φορές εύκολα προσχήματα».\n«Ο προϋπολογισμός ενσωματώνει πρόσθετες δημοσιονομικές παρεμβάσεις για το 2013 (στην Τοπική Αυτοδιοίκηση, στην Άμυνα, στις ΔΕΚΟ, στην υγειονομική περίθαλψη, στις συντάξεις, στη μισθολογική δαπάνη κλπ), παρεμβάσεις καθαρής απόδοσης 9,37 δις ευρώ, από τα οποία 7,59 δις θα είναι στο σκέλος των δαπανών και 1,78 δις ευρώ στο σκέλος των εσόδων.\nΕίναι δύσκολες και βέβαια εμπροσθοβαρείς αυτές οι παρεμβάσεις. Όμως, παρά τα βραχυπρόθεσμα υφεσιακά τους αποτελέσματα, μπορούν να συμβάλλουν στη δημιουργία αναπτυξιακών προοπτικών:\nΓιατί θα διασφαλίσουν τη μελλοντική χρηματοδότηση της χώρας και τη ρευστότητα στην οικονομία.\nΓιατί θα οδηγήσουν στο βασικό ζητούμενο της σταθεροποιητικής πολιτικής, που είναι η ταχύτερη επίτευξη πρωτογενούς πλεονάσματος.\nΓιατί θα «αγκυρώσουν» την Ελλάδα στο ευρώ και θα προσελκύσουν επενδύσεις.\nΓιατί τέλος, θα δώσουν τη δυνατότητα συμμετοχής της χώρα μας, στις όποιες μελλοντικές πολιτικές διαπραγματεύσεις».\n«Δεν νομίζω ότι θα μπορούσε κάποιος άλλος σοβαρός πολιτικός σχηματισμός, στο πλαίσιο της συμμετοχής μας στην Ευρώπη και της λειτουργίας της ελεύθερης οικονομίας, αλλά και των δυσμενών δεδομένων που υπάρχουν, να σχεδιάσει έναν διαφορετικής κατεύθυνσης προϋπολογισμό.\nΥπάρχει μια αυστηρή συσταλτική δημοσιονομική πολιτική σε όλη την Ευρώπη, υπάρχουν μεγάλες αποκλίσεις των μακροοικονομικών μεγεθών σε σχέση με τις αρχικές εκτιμήσεις, υπάρχει μια οριακή κατάσταση των ταμειακών μας διαθέσιμων και ελάχιστοι βαθμοί ελευθερίας κινήσεων στην άσκηση της δημοσιονομικής πολιτικής, από τη στιγμή που η χώρα προσέφυγε στον μηχανισμό στήριξης.\nΌλα αυτά τα πραγματικά δεδομένα, δημιουργούν ένα εκρηκτικό περιβάλλον. Τι άλλο θα μπορούσε να γίνει; Πρέπει να αντιμετωπίσουμε την πραγματικότητα κατάματα και να πούμε την αλήθεια. Μία χώρα που ζει στο έλεος των δανειστών της, μια χώρα που κάθε τρίμηνο εκλιπαρεί για τη δόση της, μια χώρα που παρά τις θυσίες του λαού της δεν μπορεί να πιάσει τους στόχους της, έχει ήδη χάσει μεγάλο μέρος της κυριαρχίας της στα δημοσιονομικά. Δυνατοί, αξιόπιστοι και ανεξάρτητοι, ως χώρα, θα γίνουμε μόνο αν σταθούμε στα πόδια μας. Αν φτιάξουμε μια οικονομία ανταγωνιστική, χωρίς πρωτογενή ελλείμματα. Το 2013 θα έχουμε πρωτογενές πλεόνασμα και ταυτόχρονες αναπτυξιακές δράσεις. Αυτή είναι η ουσιαστική διαφορά από το παρελθόν. Γι’ αυτό και η πεποίθησή μας είναι ότι τα συγκεκριμένα μέτρα, θα είναι τα τελευταία».\n«Πράγματι οι αλλαγές, ιδίως οι δομικές, οι διαρθρωτικές, κλονίζουν βεβαιότητες, ανατρέπουν στερεότυπα, αποκαθηλώνουν παγιωμένες αντιλήψεις και προσδοκίες. Αλλά δεν μπορούμε να είμαστε, και με τον αστυφύλαξ της διάσωσης της χώρας και με τον χωροφύλαξ του λαϊκισμού. Δεν μπορούμε να γυρίζουμε σε εποχές αλόγιστων υποσχέσεων και διεκπεραιώσεων, που το πολιτικό σύστημα λειτουργούσε σαν το Άγιο Βασίλη.\nΠαρά το λαϊκισμό της κριτικής που μας ασκείται, δεν θα υποχωρήσουμε από την ευθύνη μας να κρατήσουμε τη χώρα όρθια. Λεφτά δεν υπάρχουν έξω από την Ευρώπη. Λύσεις, δεν υπάρχουν στη Λατινική Αμερική. Η Αργεντινή, που κάποιοι επικαλούνταν στο παρελθόν, κινδυνεύει πάλι να χρεοκοπήσει.\nΟ προϋπολογισμός που έχω την τιμή να εισηγούμαι αποτυπώνει μια μεγάλη εθνική προσπάθεια. Βελτιώνει, οριακά έστω, αλλά βελτιώνει, κρίσιμους δείκτες της οικονομίας, στηρίζεται σε σημαντικές μεταρρυθμίσεις, δημιουργεί ελπίδα, τονώνει την αισιοδοξία για τις προοπτικές της πατρίδας μας. Η αισιοδοξία, δεν μπορεί να είναι μόνο το αποτέλεσμα της οικονομικής ανάκαμψης. Σε μεγάλο βαθμό αποτελεί προϋπόθεση για την επίτευξή της. Και τα δύσκολα βήματα για τη δημιουργία κλίματος αισιοδοξίας, είναι τα πρώτα. Από τη στιγμή που αυτά τα πρώτα βήματα θα πραγματοποιηθούν, τα επόμενα βήματα ακολουθούν με ταχείς και επιταχυνόμενους ρυθμούς. Είμαστε σίγουροι, ότι ένα καλύτερο μέλλον για την πατρίδα μας δεν είναι μακριά. Είμαστε σίγουροι, ότι πράττουμε το καλύτερο για τη χώρα».\n← Στην Ηγουμενίτσα η PGS για τις σεισμικές έρευνες\nΣκληρή απάντηση από τους κτηνοτρόφους στα νέα ”αφεντικά” της ΔΩΔΩΝΗΣ →


Τυχεροί οι άντρες που βρισκόντουσαν μπροστά σε αυτά τα "ατυχήματα"! | instabam.gr\nΤυχεροί οι άντρες που βρισκόντουσαν μπροστά σε αυτά τα “ατυχήματα”!\n22-11-2015 @ 3:00πμ\nΜερικά είναι αστεία, κάποια άλλα όμως είναι κάπως πιο ντροπιαστικά. Όπως και να χει το θέμα τέτοια ατυχήματα θα θέλατε να τα βλέπετε ξανά και ξανά…!\nΤους κόπηκε η μιλιά – Τις είδανε και πάθανε πατατράκ!\nΤέλος οι Kardashians – Αυτές οι 3 αδερφές ήρθαν για να μείνουν και έχουν τρελάνει το διαδίκτυο!


Τατούλης σε χωριά της Αρκαδίας για τη γιορτή του Αγίου Γεωργίου\nΣε χωριά της Αρκαδίας βρέθηκε ο Περιφερειάρχης Πελοποννήσου Πέτρος Τατούλης, για τη μεγάλη γιορτή του Αγίου Γεωργίου.\nΠαραμονές Αγίου Γεωργίου ο περιφερειάρχης Πελοποννήσου, Πέτρος Τατούλης, βρέθηκε με συμπατριώτες του στο Ελαιοχώρι, όπου κατά το έθιμο, άλογα με ιππείς συνόδευσαν την λιτανεία των πιστών. Την επομένη, ο περιφερειάρχης βρέθηκε στο Ροεινό και την Πιάνα , όπου και παρακολούθησε τον αγώνα δρόμου που διοργανώνεται σε ετήσια βάση από το σύλλογο του χωριού και συνδέει μέσα από μαγευτική διαδρομή την Αλωνίσταινα με την Πιάνα. Το απόγευμα της ίδιας ημέρας, σε κλίμα κατάνυξης, παρακολούθησε τον Εσπερινό στον Άγιο Ραφαήλ στην Τρίπολη.\n"Τα χωριά μας πρέπει να μείνουν ζωντανά και για αυτό το λόγο η αυτοδιοίκηση δεν μπορεί να διακρίνει σε μικρότερα και μεγαλύτερα έργα γιατί οι ανάγκες είναι πάντοτε σταθμισμένες με την καθημερινότητα".


Είδη Yoga: Σελίδα 1 από 1 | Όργανα Γυμναστικής MEKMA: Διάδρομοι Γυμναστικής, Ποδήλατα, Ελλειπτικά, Πολυόργανα, Κωπηλατικές\nΟι ασκήσεις της yoga μπορεί να είναι ιδιαίτερα ευεργετικές για οποιονδήποτε αναζητά ένα πρόγραμμα εκγύμνασης και φυσικής κατάστασης, τονώνει και δυναμώνει ομοιόμορφα το σώμα.\nReebok Yoga Block (τουβλάκι)\nΤουβλάκι Yoga της Reebok - Κατασκευασμένο από υψηλής πυκνότητας αφρώδες υλικό, αποτελεί εξαιρετικό βοήθημα σε μεγάλο αριθμό ασκήσεων yoga. Διαβάστε Περισσότερα\nΤουβλάκι Yoga της Reebok - Κατασκευασμένο από υψηλής πυκνότητας αφρώδες υλικό, αποτελεί εξαιρετικό βοήθημα σε μεγάλο αριθμό ασκήσεων yoga.\nΆμεσα Διαθέσιμο Κωδικός: RAYG-10025BL\nYoga Foam Roller (62x14cm)\nΟ κύλινδρος yoga είναι ένα πολύ δημοφιλές προϊόν, κυρίως για την ευελιξία του σε διάφορες περιπτώσεις, από ανακούφιση του μυικού ιστού έως ασκήσεις αποθεραπείας. Διαβάστε Περισσότερα\nΟ κύλινδρος yoga είναι ένα πολύ δημοφιλές προϊόν, κυρίως για την ευελιξία του σε διάφορες περιπτώσεις, από ανακούφιση του μυικού ιστού έως ασκήσεις αποθεραπείας.\nΆμεσα Διαθέσιμο Κωδικός: B-3784\nYoga Ring (33x13cm)\nΔαχτυλίδι για ασκήσεις yoga με διάμετρο 33 εκατοστών και κατασκευασμένο από ανθεκτικό υλικό EVA. Διαβάστε Περισσότερα\nΔαχτυλίδι για ασκήσεις yoga με διάμετρο 33 εκατοστών και κατασκευασμένο από ανθεκτικό υλικό EVA.\nΆμεσα Διαθέσιμο Κωδικός: Β-3750\nYoga Mat PVC 173x61x0,6cm\nΤο ταπέτο yoga είναι απαραίτητο αξεσουάρ για ασκήσεις yoga. Είναι αντιολισθητικό, παρέχει στήριξη της πλάτης και της σπονδυλικής στήλης και διαθέτει κομψό τυπωμένο σχέδιο. Διαβάστε Περισσότερα\nΤο ταπέτο yoga είναι απαραίτητο αξεσουάρ για ασκήσεις yoga. Είναι αντιολισθητικό, παρέχει στήριξη της πλάτης και της σπονδυλικής στήλης και διαθέτει κομψό τυπωμένο σχέδιο.\nΑναμένεται Κωδικός: Β-3231c\nLive Pro Υψηλής Πυκνότητας Eva Foam Roller (90cm)\nΥψηλής πυκνότητας Foam Roller της Live Pro, μήκους 90 εκατοστών. Η στιβαρή του επιφάνεια τον καθιστά ιδανικό βοήθημα για την πιο γρήγορη αποκατάσταση καταπονημένων μυών σε αθλητές. Διαβάστε Περισσότερα\nΥψηλής πυκνότητας Foam Roller της Live Pro, μήκους 90 εκατοστών. Η στιβαρή του επιφάνεια τον καθιστά ιδανικό βοήθημα για την πιο γρήγορη αποκατάσταση καταπονημένων μυών σε αθλητές.\nΆμεσα Διαθέσιμο Κωδικός: Β-8230-90\nLive Pro Foam Roller (33cm)\nΑνθεκτικός κύλινδρος διαστάσεων 33x13 εκατοστών, με 3 διακριτές ζώνες για μασάζ, ιδανικός για απάλυνση πόνου ή έντασης στους μύες, καθώς και μασάζ στο σώμα σας κατά την κύλιση. Διαβάστε Περισσότερα\nΑνθεκτικός κύλινδρος διαστάσεων 33x13 εκατοστών, με 3 διακριτές ζώνες για μασάζ, ιδανικός για απάλυνση πόνου ή έντασης στους μύες, καθώς και μασάζ στο σώμα σας κατά την κύλιση.\nΆμεσα Διαθέσιμο Κωδικός: Β-8231\nΥψηλής πυκνότητας Foam Roller της Live Pro, μήκους 45 εκατοστών. Η στιβαρή του επιφάνεια τον καθιστά ιδανικό βοήθημα για την πιο γρήγορη αποκατάσταση καταπονημένων μυών σε αθλητές. Διαβάστε Περισσότερα\nΥψηλής πυκνότητας Foam Roller της Live Pro, μήκους 45 εκατοστών. Η στιβαρή του επιφάνεια τον καθιστά ιδανικό βοήθημα για την πιο γρήγορη αποκατάσταση καταπονημένων μυών σε αθλητές.\nΆμεσα Διαθέσιμο Κωδικός: Β-8230-45\nFitness Yoga Mat PVC 173x61x0,6cm\nΆμεσα Διαθέσιμο Κωδικός: PS-4014\nΕξαντλήθηκε Κωδικός: RSYG-16025\nΌμοια με το Τουβλάκι Yoga, ο μήκους 175 εκατοστών Ιμάντας Yoga της Reebok αποτελεί εξαιρετικό βοήθημα σε μεγάλο αριθμό ασκήσεων yoga. Διαβάστε Περισσότερα\nΌμοια με το Τουβλάκι Yoga, ο μήκους 175 εκατοστών Ιμάντας Yoga της Reebok αποτελεί εξαιρετικό βοήθημα σε μεγάλο αριθμό ασκήσεων yoga.\nΆμεσα Διαθέσιμο Κωδικός: RSYG-16023\nΕπαγγελματικό Ταπέτο Yoga της Reebok - Με διαστάσεις 171 x 61 x 0.4 εκατοστά, αντιολισθητική υφή και ανθεκτικό αφρώδες υλικό, είναι ιδανικό για χρήση σε επαγγελματικούς χώρους αλλά... Διαβάστε Περισσότερα\nΕπαγγελματικό Ταπέτο Yoga της Reebok - Με διαστάσεις 171 x 61 x 0.4 εκατοστά, αντιολισθητική υφή και ανθεκτικό αφρώδες υλικό, είναι ιδανικό για χρήση σε επαγγελματικούς χώρους αλλά...\nΆμεσα Διαθέσιμο Κωδικός: RSYG-16024\nADIDAS Κάλτσες yoga (M/L)\nΟι κάλτσες Yoga είναι τέλειες για εκείνους που αγαπούν την άσκησή τους, αλλά ανησυχούν για την υγιεινή ή το να κρυώσουν τα πόδια τους κατά τη διάρκεια του μαθήματος. Αυτές οι κάλτσες... Διαβάστε Περισσότερα\nΟι κάλτσες Yoga είναι τέλειες για εκείνους που αγαπούν την άσκησή τους, αλλά ανησυχούν για την υγιεινή ή το να κρυώσουν τα πόδια τους κατά τη διάρκεια του μαθήματος. Αυτές οι κάλτσες...\nΆμεσα Διαθέσιμο Κωδικός: ADYG-30102\nADIDAS Κάλτσες yoga (S/M)\nΆμεσα Διαθέσιμο Κωδικός: ADYG-30101\nΆμεσα Διαθέσιμο Κωδικός: B-3764-60\nΤσάντα μεταφοράς ταπέτου yoga\nΙδανικό αξεσουάρ για να μεταφέρετε εύκολα παντού το ταπέτο yoga σας. Διαβάστε Περισσότερα\nΙδανικό αξεσουάρ για να μεταφέρετε εύκολα παντού το ταπέτο yoga σας.\nΑναμένεται Κωδικός: B-3711\nYoga EVA Brick (τουβλάκι)\nΚατασκευασμένο από πυκνό αφρώδες υλικό EVA, αποτελεί εξαιρετικό βοήθημα σε μεγάλο αριθμό ασκήσεων yoga Διαβάστε Περισσότερα\nΚατασκευασμένο από πυκνό αφρώδες υλικό EVA, αποτελεί εξαιρετικό βοήθημα σε μεγάλο αριθμό ασκήσεων yoga\nΆμεσα Διαθέσιμο Κωδικός: B-3233A\nΆμεσα Διαθέσιμο Κωδικός: B-3764-90\nPilates Ring (δακτυλίδι) 39cm\nΔαχτυλίδι για ασκήσεις pilates με διάμετρο 39 εκατοστών και κατασκευασμένο από αντιολισθητικό λάστιχο EVA και neoprene. Διαβάστε Περισσότερα\nΔαχτυλίδι για ασκήσεις pilates με διάμετρο 39 εκατοστών και κατασκευασμένο από αντιολισθητικό λάστιχο EVA και neoprene.\nΆμεσα Διαθέσιμο Κωδικός: Β-3167\nYoga Mat PVC 173x61x0,4cm\nΤο ταπέτο yoga είναι απαραίτητο αξεσουάρ για ασκήσεις yoga. Είναι αντιολισθητικό και παρέχει στήριξη της πλάτης και της σπονδυλικής στήλης. Διαβάστε Περισσότερα\nΤο ταπέτο yoga είναι απαραίτητο αξεσουάρ για ασκήσεις yoga. Είναι αντιολισθητικό και παρέχει στήριξη της πλάτης και της σπονδυλικής στήλης.\nΆμεσα Διαθέσιμο Κωδικός: Β-3231\nΣελίδα 1 από 1 / Βρέθηκαν 19 εγγραφές


Η δυναστεία της χαράς, κι άλλες Χριστουγεννιάτικες ιστορίες - PsychologyNow.gr\nΝικολέτα- Νεκταρία Μπουλταδάκη Ψυχολόγος, Οικογενειακή Θεραπεύτρια, Εκπαιδεύτρια, Επόπτρια. Δεκ 22, 2020 876 0\nImage credit: Elly Fairytale/ pexels.com\nΌταν λέω θέλω να είμαι χαρούμενος, όταν λέω ότι η χαρά μου εξαρτάται από τον τάδε ή τον δείνα παράγοντα, βάζω τον εαυτό μου σε ένα κυνήγι ευδαιμονίας, και κάθε κυνήγι εμπεριέχει a priori άγχος κι αγωνία. Βάζω μόνος μου τρικλοποδιά στη χαρά, όταν τη θεωρώ αυτοσκοπό.\nΤα Χριστούγεννα έφτασαν και μαζί τους μας κάνει επίσκεψη ο Άη Βασίλης, τα ξωτικά, οι καλικάντζαροι, οι νονοί και τα σόγια. Στολισμένα δέντρα, μυρωδιές από μελομακάρονα και κουραμπιέδες, δώρα, παιχνίδια με τράπουλες, ρεβεγιόν, αλκοόλ, ξεκούραση και κραιπάλη. Και παιδικές αναμνήσεις με γιορτινή ατμόσφαιρα, οικογενειακές τελετουργίες, διακοπές, παιχνίδια, εκπλήξεις. Νοσταλγία της ανέμελης, χαρούμενης παιδικότητας. Κι επιστροφή στην πραγματικότητα. Χριστούγεννα 2020.\nΧριστούγεννα χωρίς ευκαιρίες για γιορτή, χωρίς ξενύχτια, γιορτές, επισκέψεις, χωρίς λεφτά, χωρίς ταξίδια και χωρίς ανεμελιά. Ιδέες για ανταρσία και παρανομία και συζητήσεις για μυστικές συνευρέσεις με ψευδαίσθηση επανάστασης. Φόβος και κατάθλιψη μαζί με ρίσκο και περήφανη χαρά. Ή στο φόβο, ή στη θλίψη. Ή και στα δύο. Η αναζήτηση της χαράς είναι το αίτημα και γίνεται αυτοσκοπός.\nΕπειδή είναι Χριστούγεννα, και τα Χριστούγεννα είναι γιορτή. Η Γιορτή. Ακόμα και οι μη χριστιανικοί λαοί τα γιορτάζουν φωτίζοντας το σκοτάδι του Χειμώνα, αρνούμενοι τον ύπνο της φύσης, αδυνατώντας να αντέξουν την γαλήνη των ατελείωτων σκοτεινών ωρών και την αταραξία της παγωνιάς.\nΑνήκουμε σε μια σειρά γενεών που τα Χριστούγεννα δεν είναι μια ιερή χριστιανική μέρα, αλλά ένα σύμβολο ευδαιμονίας, μαγείας, παιδικότητας, χαράς. Με όσα αγαθά και παραδόσεις εκπληρώνουν αυτούς τους στόχους. Οι γιορτές είναι η ευκαιρία να έρθουμε πιο κοντά. Με φίλους, συγγενείς και με την ίδια μας την οικογένεια.\nΤυλίγουμε την Σύνδεση σε μεγάλα κουτιά, και την Αγάπη σε χαρτί περιτυλίγματος. Τις δένουμε με κορδέλες Χαρούμενης Διάθεσης, και προσφέρουμε τα δώρα μας σε όσους αγαπάμε. Καταπραΰνουμε τις ενοχές μας για την αφθονία μας σε παζάρια αγάπης και φιλανθρωπίες. Και χαμογελάμε περήφανοι που βιώνουμε το πνεύμα της αγάπης.\nΚαι φέτος στεναχωριόμαστε που δε θα γιορτάσουμε. Που θα χάσουμε την ευκαιρία για λάμψη, ψευδαίσθηση ευδαιμονίας και πάρτι. Ανησυχούμε ότι θα πάθουμε κατάθλιψη, ότι κινδυνεύει η ψυχική μας ευρωστία, ότι αυτή η απομόνωση θα μας καταβάλει. Λυπόμαστε που δε θα μπορέσουμε να κάνουμε ό,τι κάναμε πάντα και νιώθουμε ότι οι γιορτές έχασαν το νόημα τους, λόγω των επιβαλλόμενων περιορισμών.\nΜας έκλεψαν τα Χριστούγεννα, μας απήγαγαν τη χαρά. Λες και η χαρά είναι επιβεβλημένη, λες και η γιορτή αφορά μερικές ημέρες τον χρόνο. Ο ψυχαναγκασμός για χαρά είναι ο φόβος για τη θλίψη. Είμαι υπέρ της χαράς, είμαι κατά της θλίψης. Και όταν είμαι κατά της θλίψης, έχω …… μάντεψε ….. : Κατά-θλίψη.\nΌταν λέω θέλω να είμαι χαρούμενος, όταν λέω ότι η χαρά μου εξαρτάται από τον τάδε ή τον δείνα παράγοντα, βάζω τον εαυτό μου σε ένα κυνήγι ευδαιμονίας, και κάθε κυνήγι εμπεριέχει a priori άγχος κι αγωνία. Βάζω μόνος μου τρικλοποδιά στη χαρά, όταν τη θεωρώ αυτοσκοπό. Γιατί χαρά με άγχος δεν είναι χαρά, είναι μανία. Και θλίψη με άγχος είναι κατάθλιψη.\nΗ ουσία της χαράς ενσωματώνει μέσα της πολλές θλίψεις, πολύ πόνο και βιωμένη σοφία. Δεν εξαρτάται από συγκεκριμένες ημερομηνίες στο ημερολόγιο, ούτε από εξωτερικές εφήμερες συνθήκες. Η ουσία της χαράς είναι η αίσθηση ευγνωμοσύνης κι ευλογίας για το εδώ και τώρα, για την ίδια την ευκαιρία της ύπαρξης. Για την Σύνδεση χωρίς κουτιά, για την Αγάπη χωρίς περιτυλίγματα.\nΤα Χριστούγεννα, τα φετινά είναι διαφορετικά για τους προνομιούχους από εμάς. Για αυτούς που έχουν τη δυνατότητα της γιορτής, των δώρων, των δεξιώσεων και τον εξόδων. Για το μεγαλύτερο μέρος των συνανθρώπων μας είναι σχεδόν όπως τα περυσινά. Αυτό που μας συνδέει είναι η σκιά του ιού κι ο φόβος της απώλειας. Είναι επιλογή μου και φέτος και πάντα πού θα στρέψω το βλέμμα μου.\nΣτην ευλογία να είμαι ζωντανός και υγιής ή στην ματαίωση των περασμένων μεγαλείων. Στο προνόμιο μου να έχω οικονομικές και επαγγελματικές δυνατότητες κι ευκαιρίες ή στην προσωρινή μου δυσχέρεια. Στην ευγνωμοσύνη που έχω αγαπηθεί ή στον έρωτα που προσμένω. Η χαρά και η θλίψη μπορούν να είναι επιλογές.\nΌποια κι αν επιλέξεις, κράτησε την καθαρή. Ρούφηξε την ολόκληρη χωρίς συνοδεία αγωνίας κι άγχους. Και η χαρά θα γίνει κομμάτι σου ζωτικό και η θλίψη η καθάρια, κάποτε θα κάνει τον κύκλο της. Η δυναστεία της χαράς είναι εξουσία ανθυγιεινή. Κατάρριψέ την!\nΕτικέτες: κατάθλιψη, χαρά, απώλεια, συναισθήματα, Χριστούγεννα, πανδημία, γιορτή


ΦΑΓΗΤΟ, ΠΟΤΟ, ΜΟΥΣΙΚΗ / Φαγητό / Εστιατόρια / ΠΕΡΙΟΧΗ ΛΕΜΕΣΟΥ / The Cookhouse Limassol\nΜια γωνίτσα στη Λεμεσό με αέρα ευρωπαϊκό, αλλά δίχως να χάνει την τοπικότητά της θα βρεις στην οδό Γλάδστωνος και σίγουρα θα γίνει από τα αγαπημένα σου στέκια αμέσως!\nΚαι ενώ η φιλοσοφία του Cookhouse είναι βασισμένη στα λαχταριστά σπιτικά brunches, δεν σταματά εκεί. Επιπρόσθετα, προσφέρει μεγάλη ποικιλία επιλογών και για μεσημεριανό.\nΣτο μενού θα βρεις από σούπες και pizza, μέχρι ραβιόλι γεμιστό και πιάτα με δικές του συνταγές με κοτόπουλο μέχρι και φιλέτο βοδινό. Αυτό όμως που πρέπει οπωσδήποτε να δοκιμάσεις σαν επισκεφτείς το Cookhouse είναι το σπιτικό burger του, που για αρκετούς είναι από τις σπεσιαλιτέ του μαγαζιού. Επίσης, πολύ καλές επιλογές αποτελούν και οι δροσερές σαλάτες του, όπως για παράδειγμα η Quinoa bowl, με ψητή μελιτζάνα και πράσινα φασόλια σόγιας, κινόα και δροσερά χορταρικά.\nΑκόμα, δοκίμασε τα Vietnamese Summer Rolls που αποτελούνται από διάφορα φρέσκα χόρτα τυλιγμένα σε λεπτό φύλλο τύπου spring roll (αλλά όχι τηγανητά), τα οποία μπορείς να συνοδεύσεις με soya sauce ή τα cookhouse chips, δηλαδή λεπτοκομμένες γλυκοπατάτες και παντζάρι τηγανητά, συνοδευμένα από σπιτικό sour cream.\nΟποιαδήποτε ώρα και να πας, ό,τι και να επιλέξεις το μόνο σίγουρο είναι πως θα θες να το επισκεφτείς ξανά και ξανά!


Άγρια καταδίωξη στην Σάμο με ρίψη προειδοποιητικών βολών για την σύλληψη διακινητή\nΝέος σεισμός χθες… καρμπόν 4,4 Ρίχτερ στη Σάμο – Ταρακουνήθηκε και η Κως\nΛίγες ώρες μετά την πρώτη δόνηση που ταρακούνησε το νησί ήρθε και δεύτερη με το ίδιο ακριβώς μέγεθος\nΛίγες ώρες μετά την πρώτη δόνηση και δεύτερος σεισμός της ίδιας ακριβώς τάξης μεγέθους 4,4 Ρίχτερ ταρακούνησε τη Σάμο.\nΟ δεύτερος σεισμός έγινε αισθητός και στην Κω. Σύμφωνα με την αναθεωρημένη λύση του Γεωδυναμικού Ινστιτούτου ο σεισμός είχε μέγεθος 4,4 Ρίχτερ όπως και ο προηγούμενος.\nΤο επίκεντρό του εντοπίζεται στα 23 χιλιόμετρα ΝΝΑ της Σάμου ενώ το εστιακό βάθος προσδιορίζεται στα 15,4 χιλιόμετρα.\nΘλίψη γιατί ένα νέο παιδί έφυγε τόσο πρόωρα από τη ζωή αλλά και οργή για το γεγονός ότι θα μπορούσε να είχε αποφευχθεί το μοιραίο αν το ασθενοφόρο εμφανίζονταν στην ώρα του στο γηπεδάκι μπάσκετ στο Καρλόβασι Σάμου.\nΟ πατέρας του νεαρού μιλώντας στον Ant1 τόνισε ότι το Κέντρο Υγείας στο Καρλόβασι δεν έχει πλήρωμα για το ασθενοφόρο, και έτσι ο γιος του έπρεπε να περιμένει το ασθενοφόρο να φτάσει από την πρωτεύουσα της Σάμου, το Βαθύ, στην άλλη πλευρά του νησιού.\nΠαράλληλα ο Μανώλης Μαθιός περιγράφει πως το παιδί του, που ήταν τριτοετής φοιτητής στο Πολυτεχνείο της Πάτρας, έπασχε από υπερτροφία του μυοκαρδίου «Είχε υπερτροφία του μυοκαρδίου, θα πηγαίναμε τον Ιούνιο να κάνουμε τις εξετάσεις, επειδή όμως είχα εγώ ένα πρόβλημα υγείας, έκανα τετραπλό by pass, το αναβάλαμε και θα πηγαίναμε τον Σεπτέμβριο για τις ετήσιες εξετάσεις».\nΑπό εκεί και πέρα σύμφωνα με ρεπορτάζ του samiakonvima, στο Κέντρο Υγείας Καρλοβάσου όπου διακομίστηκε αρχικά ο 19χρονος, δεν υπήρχε απινιδωτής, που ίσως και να μπορούσε να σώσει τη ζωή του νεαρού αθλητή, ο οποίος αντιμετώπιζε προβλήματα με την καρδιά του.\nΤα παραπάνω γεγονότα οδήγησαν τους κατοίκους της Σάμου στο να αναλάβουν οι ίδιοι δράση και να πάρουν κάποιες πρωτοβουλίες, οι οποίες σκοπό έχουν να βοηθήσουν στην αντιμετώπιση παρόμοιων καταστάσεων και να εμποδίσουν μελλοντικά την απώλεια ανθρώπινων ζωών.\nΉδη από την επόμενη κιόλας μέρα, ένας από τους κατοίκους του νησιού και επιχειρηματίας της περιοχής, ο Χρήστος Ι. Σακελλάρης, ξεκίνησε διαδικτυακό κάλεσμα μέσα από ανάρτησή του στο Facebook, για την συγκέντρωση χρημάτων, ώστε να αγοραστεί ένας απινιδωτής.\nΌπως έγραψε στην ανάρτησή του: «Εγώ τη Δευτέρα το πρωί ξεκινάω έρανο στο μαγαζί για την απόκτηση απινιδωτή φορητού όχι για τους πελάτες μας αλλά για όλη τη γύρω περιοχή.. Η ομάδα διάσωσης παράρτημα Σάμου ήδη έχει κάνει σεμινάρια σε πολύ κόσμο και θα κάνει κι άλλα.. Με 4 η 5 απινιδωτές καλύπτουμε όλη τη πόλη και με κόσμο πιστοποιημένο λαμβάνουμε τα μέτρα μας μόνοι μας κι ελαχιστοποιούμε τις πιθανότητες απώλειας από ανακοπή.. Δε θέλω ούτε μπράβο ούτε τίποτα. Θέλω συμμετοχή να κάνουμε όλοι κάτι για όλους μας.. Ο απινιδωτής ο πρώτος καταλαβαίνετε όλοι τι όνομα θα έχει!!»\nΕπίσης, άλλος ένας κάτοικος της περιοχής, ο Βαγγέλης Τσακουμάγκος, με σχετική ανάρτηση στο Facebook πρότεινε τη δημιουργία μίας ομάδας που θα απαρτίζεται από άτομα με γνώσεις στις πρώτες βοήθειες, ώστε τα θύματα να μην μένουν για ώρα χωρίς τις βασικές πρώτες βοήθειες μέχρι την άφιξη ασθενοφόρου.\nΣυγκεκριμένα, έγραψε: Καλησπέρα σας. Ως μαθητευόμενος διασώστης και κάτοχος τίτλου BLS Βασικής υποστήριξης ζωής με αφορμή τον άδικο χαμό ενός νέου συνανθρώπου μας προτείνω την δημιουργία μίας ομάδας πού θα απαρτίζεται από άτομα με γνώσεις στις πρώτες βοήθειες. Ο καθένας μας που έχει γνώση να δώσει το τηλέφωνο του και διεύθυνση (προαιρετικά) ώστε τα θύματα να μην μένουν για ώρα οι ώρες χωρίς τις βασικές πρώτες βοήθειες μέχρι την άφιξη ασθενοφόρου. Να προσθέσω ότι κανένας δεν θα δεσμεύεται να είναι παντού παρόν. Απλά αν γίνει κάτι μήνυμα στην ομάδα ή τηλέφωνο σε όποιον ξέρει ότι είναι κοντά και αν είναι κάποιος διαθέσιμος πάει. Ελπίζω να αγκαλιάσετε όλοι αυτή την προσπάθεια. Όσοι επιθυμούν κοινοποιούν. Αφού εγκαταλειφθήκαμε να πεθαίνουμε σαν τα σκυλιά ας κινητοποιηθούμε. Υ.Γ Χρειάζονται άτομα ΠΙΣΤΟΠΟΙΗΜΈΝΑ για την αποφυγή πρόσθετου κακού προς τα θύματα και την ύπαρξη νομικής κάλυψης!\nΣτο πένθος βυθίστηκε η Σάμος, καθώς ένας 19χρονος αθλητής έχασε τη ζωή του την ώρα, που έπαιζε μπάσκετ.\nΟ Νίκος Μάθιος έχασε τις αισθήσεις του στα υπαίθρια γήπεδα μπάσκετ του κλειστού γυμναστηρίου Καρλοβάσου και ''έχασε'' τη ζωή του. Σύμφωνα με το “samiakonvima.blogspot.com”, οι γιατροί προσπάθησαν να επαναφέρουν τις αισθήσεις στο νοσοκομείο. Οι γιατροί δεν τα κατάφεραν και ο 19χρονος έχασε τη ζωή του. Στην πόλη, μάλιστα, έχουν ξεκινήσει και έρανο για απινιδωτές, με τους κατοίκους να επισημαίνουν την ανάγκη να αγοραστούν μερικοί, ώστε να καλυφθούν οι ανάγκες τους. Ο πρώτος απινιδωτής, φυσικά, θα πάρει το όνομα του αδικοχαμένου αθλητή.\nΝέα τραγωδία σε πισίνα ξενοδοχείου στη Σάμο - Νεκρή 43χρονη τουρίστρια\nΝεκρή βρέθηκε μία 43χρονη τουρίστρια σε πισίνα ξενοδοχείου στο Κόκκαρι της Σάμου, το βράδυ του Σαββάτου.\nΟι υπεύθυνοι του ξενοδοχείου που εντόπισαν τη γυναίκα χωρίς τις αισθήσεις της ειδοποίησαν το ΕΚΑΒ. Οι διασώστες παρέλαβαν την 43χρονη και επιχείρησαν να την επαναφέρουν στη ζωή, όσο κατευθύνονταν προς το νοσοκομείο, αλλά χωρίς αποτέλεσμα.\nΗ νεκροψία - νεκροτομή θα ρίξει φως στις ακριβείς συνθήκες θανάτου της άτυχης τουρίστριας.\nΓια την υπόθεση έχει σχηματιστεί δικογραφία ενώ οι Αρχές προσπαθούν να εντοπίσουν ανθρώπους που ενδέχεται να είχαν έρθει σε επαφή με την 43χρονη, την ημέρα του θανάτου της. Μέχρι στιγμής δεν έχουν προχωρήσει σε προσαγωγές ή συλλήψεις.\nΕίναι ο τέταρτος πνιγμός σε πισίνα, στην Ελλάδα, μέσα σε μία μόλις εβδομάδα, μετά τις δύο αδελφές από τη Γαλλία, 16 και 19 ετών αντίστοιχα, στη Ρόδο, και το 8χρονο κορίτσι από το Ισραήλ που πνίγηκε στη Χερσόνησο της Κρήτης.


ΜΥΤΙΛΗΝΗ - αθηνόραμα travel\nμεθυστική σαν ούζο\nΟ Μόλυβος με το φωτισμένο κάστρο του\nΛατρεύω τη γοητεία του Μόλυβου, χαίρομαι το ανεπιτήδευτο της Ερεσσού, χαλαρώνω απόλυτα στη μικροσκοπική Συκαμινιά, πίνω ούζο στο Πλωμάρι, νομίζω πως βρίσκομαι στην ορεινή Ελλάδα στον καταπράσινο Όλυμπο, χαζεύω με την αρχιτεκτονική της πρωτεύουσας Μυτιλήνης, ξυπνάει η εθνολόγος μέσα μου στην Αγιάσο και... γυρίζω από τις διακοπές με τρία κιλά παραπάνω από τους φοβερούς μεζέδες. Στη Μυτιλήνη σίγουρα θα βρεις κάτι, όχι απλώς να αγαπήσεις, αλλά να παθιαστείς.\nαπό την Έλλη Μπουμπουρή\nφωτό Δημήτρης Τσουμπλέκας\nΤο Φανάρι είναι η περιοχή με τα ουζάδικα στο λιμάνι της Μυτιλήνης, το καλύτερο σημείο για να απολαύσεις τη θέα στο φωτισμένο κόλπο. Ο Άγιος Θεράποντας κυριαρχεί στο κάδρο, ενώ το κάστρο της Μυτιλήνης, ένα από τα μεγαλύτερα της Μεσογείου, ρίχνει τη στιβαρή σκιά του στην πόλη. Καλοκαιράκι και ο κόσμος πηγαινοέρχεται στην προκυμαία. Η Μυτιλήνη είναι μια πόλη ζωντανή που μπορεί να κρατήσει τον ταξιδιώτη για λίγο πριν αυτός επιλέξει -ανάλογα με τα γούστα του- τους πιο τουριστικούς προορισμούς. Η Λέσβος, το τρίτο σε μέγεθος νησί της Ελλάδας, είναι ένας προκλητικός τόπος για διακοπές. Αν αποφασίσετε να έρθετε εδώ (την πρώτη φορά τουλάχιστον) και θέλετε φεύγοντας να πείτε ότι ξέρετε το νησί, θα πρέπει να είστε προετοιμασμένοι να περπατήσετε πολύ, να γράψετε αρκετά χιλιόμετρα στο κοντέρ του αμαξιού σας, να αλλάξετε τουλάχιστον τρεις φορές τόπο διαμονής. Και θα χρειαστείτε σίγουρα δεκαπέντε μέρες. Μόνο έτσι θα φύγετε "χορτάτοι" από εικόνες, γεύσεις, πολιτισμό, ιστορία και φύση...\nμε την πατίνα του χρόνου\nΤο αεροδρόμιο απέχει οκτώ χιλιόμετρα από την πόλη. Μετά τα παράλια της Βαρειάς, δέχομαι το πρώτο πολιτισμικό σοκ. Η περιοχή της Σουράδας, με την ποικιλόμορφη αρχιτεκτονική της, σε κάνει να νομίζεις ότι ονειρεύεσαι: σε ελληνικό νησί βρίσκομαι ή στην Κεντρική και Βόρεια Ευρώπη; Η ίδια εικόνα και στο κέντρο της Μυτιλήνης, με τους 25.000 σήμερα κατοίκους της. Τα ιστορικά κτίρια δεν "χάνονται" κάτω από το βάρος των πολυκατοικιών και της άναρχης σε κάποια σημεία δόμησης. Δεν ξέρω αν είναι η πατίνα του χρόνου που εξιδανικεύει την εικόνα, οι διαφορετικοί όμως αρχιτεκτονικοί ρυθμοί δένουν στην εντέλεια μεταξύ τους: πύργοι σαν οχυρά, αρχοντικά, άλλα με τζαμωτά και άλλα με ξύλινα ή πέτρινα σαχνισίνια, υπέροχα νεοκλασικά, αστικά σπίτια. Ιδού η Μυτιλήνη του 19ου αιώνα, η Μυτιλήνη της βιομηχανικής επανάστασης. Η πόλη που τροφοδοτούσε τις αγορές της Ευρώπης με λάδι πρώτης ποιότητας, που έστελνε στις κομψές Γαλλίδες των σαλονιών τα μοσχοσάπουνά της, που τα πλοία της κυριαρχούσαν στη θάλασσα, που το ούζο της κατακτούσε τον κόσμο... Εδώ, σε αυτά τα σπίτια, στη Σουράδα αλλά και στο Κιόσκι, κάτω από το κάστρο της Μυτιλήνης, στο Μόλυβο και στο Πλωμάρι, ζούσαν οι έμποροι και οι βιομήχανοι της εποχής. Οι επαφές τους με την Ευρώπη δεν έφεραν στο νησί μόνο χρήμα, αλλά και πολιτισμικές επιρροές, που πέρασαν στα σπίτια, στα εργοστάσια (τα βιομηχανικά κτίρια είναι το άλλο μεγάλο κεφάλαιο της αρχιτεκτονικής στη Λέσβο), στον τρόπο ζωής, στα γράμματα, στις τέχνες, αλλά και στην οργάνωση της κοινωνίας. Η σημερινή πρωτεύουσα της Λέσβου τρέχει με το άγχος μιας μεγάλης πόλης τη μέρα, χαλαρώνει την ώρα της μεσημεριανής σιέστας, μόλις πέσει ο ήλιος ξεχύνεται στην παραλία (όπου βρίσκονται τα περισσότερα φαγάδικα, μπαρ και καφέ), κάθεται στις καρέκλες πάνω στο κύμα, απολαμβάνοντας φρέσκο ψάρι στη Θερμή, στην Παναγιούδα, στη Σκάλα Μιστεγνών, ρομαντσάρει με τα εκπληκτικά παιχνίδια του φεγγαριού στον Κόλπο της Γέρας, ανεβαίνει στο Καγιάνη για μεζέδες και θέα. Οι Μυτιληνιοί είναι ψαγμένοι και ξέρουν να διαλέγουν το καλύτερο.\nΣτην άκρη της πόλης, ρίξτε μια βουτιά στα Τσαμάκια (διαμορφωμένη πλαζ, με μικρό περίπτερο για ουζάκι και αναψυκτικά μέσα στα πεύκα) ή τραβήξτε προς τις αμμουδιές της Βαρειάς, της Παναγιούδας, της Θερμής, της Χαραμίδας, του Αγίου Ερμογένη.\nΑΠΟ ΤΗ ΜΥΤΙΛΗΝΗ ΩΣ ΤΟ ΜΟΛΥΒΟ\nΜια ενδιαφέρουσα διαδρομή ως το Μόλυβο είναι μέσω Θερμής, Μανταμάδου και Συκαμινιάς. Το τοπίο είναι καταπράσινο από τις πυκνοφυτεμένες ελιές, ενώ πού και πού σε ξαφνιάζουν μικρά φαράγγια με σκιερά πλατάνια. Δεν βλέπεις μεγάλες αμμουδιές, παρά μόνο μικρούς, κρυστάλλινους όρμους και παραθαλάσσια ή μεσόγεια χωριά. Όσο προχωρούμε τόσο οι απέναντι ακτές της Τουρκίας πλησιάζουν. Βγαίνοντας από την πόλη της Μυτιλήνης, η πρώτη εικόνα που μας καθηλώνει είναι τα ερειπωμένα εργοστασιακά συγκροτήματα της Παναγιούδας, που δίνουν στο τοπίο μια νότα βρετανικής βιομηχανικής αρχιτεκτονικής. Ψάχνουμε για τη Μόρια και το ονομαστό ρωμαϊκό υδραγωγείο της, που ορθώνεται επιβλητικό μέσα στον ελαιώνα, με τις πελώριες αψίδες του. Καρέ καρέ περνούν από το μυαλό οι διαφορετικές ιστορικές στιγμές του νησιού, καθώς αφήνουμε πίσω μας τους οικισμούς Πύργοι Θερμής (με ονομαστούς πύργους-οχυρωμένες κατοικίες), Παραλία Θερμής και Θερμή, με τα γνωστά από την αρχαιότητα ιαματικά λουτρά της. Κεφαλοχώρι της περιοχής ο Μανταμάδος, ένας παραδοσιακός οικισμός με πετρόχτιστα, πανέμορφα σπίτια και λιθόστρωτους δρόμους, θρησκευτικό κέντρο του νησιού -εδώ βρίσκεται το μοναστήρι του Ταξιάρχη, προστάτη-Αγίου της Λέσβου. Άλυτο μυστήριο για τους ειδικούς τα υλικά κατασκευής της ανάγλυφης εικόνας του -η παράδοση τη θέλει από χώμα και αίμα των σκοτωμένων από τους Σαρακηνούς μοναχών. Μια βόλτα στα δρομάκια με τα μικρά μπακάλικα και τα γραφικά καφενεία μάς πείθει ότι εδώ η ζωή κινείται έξω από το πλαίσιο του τουρισμού. Ο Μανταμάδος, άλλωστε, συνεχίζει ακόμα και σήμερα να ζει από την κτηνοτροφία και τα ονομαστά τυριά του.\nΗ Συκαμινιά, γενέτειρα του Στρατή Μυριβήλη, προβάλλει δροσερή, καταπράσινη στην πλαγιά του όρους Λεπέτυμνος, αγναντεύοντας το Αιγαίο, ενώ στη Σκάλα Συκαμινιάς στο εκκλησάκι της Παναγιάς Γοργόνας νιώθεις να ζωντανεύουν τα κείμενα του συγγραφέα. Πανέμορφο λιμανάκι, χαλαρωτικό, δροσερό, καθαρό, με ταβέρνες πάνω στο κύμα, με λίγα δωμάτια και ένα μικρό ξενώνα του συνεταιρισμού γυναικών.\nΔύο είναι οι επιλογές για να φτάσουμε από εδώ στον Μόλυβο. O ένας δρόμος, παραλιακός, σε βγάζει στην Εφταλού και ο άλλος, εσωτερικός, μέσα από το χωριό Βαφειός (απέναντι ακριβώς από το Μόλυβο).\nΕίναι η ώρα που ο ήλιος πέφτει στη θάλασσα. Φτάνω με το αυτοκίνητο στην είσοδο του κάστρου και πιάνω την καλύτερη θέση για το ηλιοβασίλεμα. Γύρω μου ζευγαράκια με το βλέμμα καρφωμένο στη θάλασσα, στο σημείο όπου ο ήλιος τής χαρίζει μοναδικά χρώματα. Ξεχνάς ό,τι υπάρχει γύρω σου και αφήνεσαι στην ομορφιά. Μη χάσετε αυτή την ώρα του Μόλυβου. Απλώς κατηφορίστε από εδώ και χαθείτε στα δαιδαλώδη σοκάκια του θαυμάζοντας τα υπέροχα αρχοντικά του. Μια ιδέα της κρυφής εσωτερικής ομορφιάς των μυτιληνιών σπιτιών θα πάρετε στο Αρχοντικό του Κράλλη, που έχει ανακαινιστεί και σήμερα λειτουργεί ως Σχολή Καλών Τεχνών. Το σούρουπο, εξάλλου, είναι η καλύτερη ώρα για χάζι στα μαγαζιά, για ούζο με την παρέα, για shopping στα όμορφα καταστήματα που, αν και πολύ τουριστικά, έχουν αντικείμενα που ξεχωρίζουν. Έτσι θα φτάσετε, χωρίς καν να το καταλάβετε, στο κεντρικό καλντερίμι αφού έχετε θαυμάσει τη μοναδική αρχιτεκτονική ιδιομορφία της πόλης που σκαρφαλώνει από τη θάλασσα ως το κάστρο. Και στη συνέχεια θα πάρετε το δρόμο για το γραφικό λιμανάκι, εδώ όπου τα τραπέζια στα ουζερί και τις ταβέρνες ακουμπάνε πάνω στο κύμα.\nΕπιλογές για μπάνιο στο Μόλυβο έχετε δύο. Τη διπλανή Εφταλού, που έχει και αρκετά ξενοδοχεία, και την Πέτρα με τη μεγάλη παραλία και το όμορφο μικρό ψαροχώρι με τον καταπράσινο κάμπο και σήμα κατατεθέν του την Παναγιά τη Γλυκοφιλούσα (σκαρφαλωμένη πάνω στην κατακόρυφη πέτρα). Πιο γραφικό για τους low profile τύπους είναι το χωριό Πετρί, λίγα χιλιόμετρα μακρύτερα.\nμαγεία σε Ερεσσό και Σίγρι\nΜε διαφορετικότητα που ξετρελαίνει (λες και ξαφνικά βρίσκεσαι σε άλλο νησί!), το ηφαιστιογενές τοπίο της νότιας Λέσβου, με τις "ήσυχες" καμπύλες του, είναι το απόλυτο κοντράστ στο "εύδενδρο" (ολόφυτο για τους αρχαίους) του υπόλοιπου νησιού. Μετά την καταπράσινη (με πλατάνια) πλατεία της Άντισσας και όσο πλησιάζουμε στο "απολιθωμένο δάσος", ο τόπος διηγείται την ιστορία του. Αγγίζουμε τους πετρωμένους, λείους κορμούς, θαυμάζουμε τη στιλπνότητα των χρωμάτων του μοναδικού αυτού μνημείου της Φύσης, που οφείλεται (σύμφωνα με τους ερευνητές) σε ηφαιστειακές εκρήξεις που έγιναν πριν από 20 εκατομμύρια χρόνια. Το χωριό Σίγρι, έξι χιλιόμετρα από εδώ, είναι ένας γραφικός οικισμός μέσα σε γρανιτένιο ντεκόρ. Το μοναδικό μουσείο που απέκτησε πριν από λίγα χρόνια στεγάζει τα μοναδικά ευρήματα του απολιθωμένου δάσους.\nΈπεται η Ερεσσός, ο τόπος που γέννησε τη Σαπφώ, πανέμορφη και εντυπωσιακή: με πράσινο μέσα στο μεσόγειο χωριό και στη Σκάλα Ερεσού, όπου αναπτύσσεται ο τουρισμός, αλλά και με ηφαιστειογενή βράχια τριγύρω, που προσθέτουν μυστήριο. Η Ερεσσός, ναι, είναι τόπος για διακοπές. Για μοναδική χαλάρωση, για αποτοξίνωση, για ηρεμία. Έχει μία από τις ωραιότερες παραλίες του νησιού: με ατέλειωτη χρυσή άμμο, που ακόμα και τον Αύγουστο δεν "πήζει"^ με κρυστάλλινα καθαρά νερά^ με μαγαζιά για φαγητό που δεν νιώθεις να σε κοροϊδεύουν^ με όμορφα μπαρ που απλώνονται πάνω σχεδόν στην παραλία και την κεντρική πλατεία. Κι αν μερικοί στη Μυτιλήνη είναι κουμπωμένοι απέναντι στις ομοφυλόφιλες γυναίκες που φθάνουν εδώ από όλον τον κόσμο, οι κάτοικοι της περιοχής δεν φαίνεται να ενοχλούνται καθόλου.\nΈχει λιγοστά ξενοδοχεία και ενοικιαζόμενα δωμάτια, οικογενειακό τουρισμό, αλλά και πολλούς νέους. Είναι ένας τόπος με ενέργεια μυστηριακή, που σε κατακτά γρήγορα. Συνήθως αποτελεί βάση για εκδρομές στο Σίγρι, την Άντισσα, τα γειτονικά χωριά. Οι ντόπιοι, αν το ζητήσετε, εύκολα θα σας δείξουν τα μυστικά της απόλαυσης στην περιοχή και θα σας καθοδηγήσουν. Όμορφα χωριά, μοναστήρια και εκκλησιές, απομονωμένα ταβερνάκια, ερημικές παραλίες. Και μη φύγετε από εδώ αν δεν κολυμπήσετε στη φοβερή παραλία του Χρουσού (μόνο μην πείτε στους Ερεσσιώτες ότι η παραλία αυτή είναι καλύτερη από της Ερεσσού -σας "έφαγαν").\nΚάποιο βραδάκι αφήστε για λίγο την παραλία και ανεβείτε στο χωριό Βατούσα. Ένα εντυπωσιακό δείγμα οικονομικής και κοινωνικής ανάπτυξης της Λέσβου τον περασμένο αιώνα. Εντυπωσιακά αρχοντικά, εκκλησιές μοναδικές (δείτε το ξύλινο τέμπλο του ναού των Ταξιαρχών με απεικονίσεις παγανιστικού χαρακτήρα) και μια αύρα παλιάς εποχής που διατηρείται ακόμα και σήμερα. Θα το καταλάβετε πιο έντονα καθώς περιδιαβαίνετε τις αίθουσες του Πνευματικού Κέντρου του χωριού (Αρχοντικό Γώγου) που στεγάζει σπάνιες εκδόσεις, φωτογραφίες από τη ζωή της κωμόπολης και αντικείμενα λαϊκής τέχνης.\nΑΓΙΑΣΟΣ - ΠΛΩΜΑΡΙ\nη σαγήνη της ιδιαιτερότητας\nΕίκοσι έξι χιλιόμετρα απέχει από τη Μυτιλήνη η Αγιάσος -και δεν χρειάζεται να είσαι εθνολόγος ή κοινωνιολόγος για να καταλάβεις τους κώδικες που κρατούν ετούτη την κλειστή κοινωνία τόσο σφιχτά δεμένη με τις παραδοσιακές καταβολές της. Δίπλα μου τρέχουν τέσσερα-πέντε πιτσιρίκια, που μόλις σχόλασαν: μιλούν και δεν καταλαβαίνω γρι! Η ιδιαιτερότητα της γλώσσας φαίνεται και από τα συνθήματα στους τοίχους. Οι λέξεις συγκόπτονται, οι φράσεις είναι σκωπτικές. Ύστερα, και οι κάτοικοι κινούνται σαν σκιές ενός άλλου κόσμου, σε ένα σκηνικό που φαντάζει εξωπραγματικό. Με μάγεψε η Αγιάσος, είναι σαν κάτι που σε προκαλεί και ταυτόχρονα σε διώχνει. Πανύψηλα σπίτια με κεραμοσκεπές, λιθόστρωτα δρομάκια, γραφικά καφενεία γύρω από την εκκλησία της Παναγίας της Σιών -στην Ελλάδα βρίσκομαι ή σε χωριό της Κορσικής; Ο ράφτης διατηρεί πεισματικά το ραφείο του ανοιχτό, ο κουρέας ακονίζει το ξυράφι του στο δέρμα, το παλαιοπωλείο δεν έγινε... αντικερί, ο Καμαρός (ο "Πικάσο της Αγιάσου", όπως τον λένε στο νησί) επιμένει να σκαλίζει στο χέρι τα μοναδικά του έπιπλα. Φεύγοντας από την Αγιάσο, νιώθω σαν να βγήκα από άβατο...\nΤο καταπράσινο τοπίο του Ολύμπου (του ψηλότερου βουνού της Λέσβου) και το θαλασσινό αεράκι που έρχεται από το Πλωμάρι με ξαναφέρνουν στην πραγματικότητα. Η μεγαλύτερη κωμόπολη του νησιού υπήρξε ένα από τα σημαντικότερα εμπορικά κέντρα της Λέσβου. Ούζο (εδώ, το μοναδικό στην Ελλάδα "Μουσείο Ούζου"), σαπωνοποιία (θα δείτε την ιστορία της στο σημαντικό Πολύκεντρο του Δήμου, ένα παλιό σαπωνοποιείο, όπου φιλοξενείται μικρή έκθεση), ταρσανάδες και ελαιοτριβεία έδιναν στην πόλη μια ευημερούσα οικονομία. Πράγμα που αποτυπώνεται στα εκπληκτικά σπίτια, γύρω από το ποταμάκι που κόβει το χωριό στη μέση. Μη φύγετε μόλις μπείτε στην προκυμαία του Πλωμαρίου. Αγνοήστε αυτό το τσιμεντένιο προκάτ (σαν κάποιους να ενοχλούσε η κλασική ομορφιά) και αναζητήστε πίσω από αυτό τη γοητευτική decadence μιας παλιάς "κυρίας".\nΕρεσσός Υπέροχη αμμουδιά, οικογενειακό προφίλ, low budget διακοπές, μπαράκια να τα "πιεις στο ποτήρι".\nΜόλυβος Γοητεία και ιστορία. Για κουλτουριάρηδες, νέους που αναζητούν το ξενύχτι, ζευγάρια στα ρομαντικά τους.\nΒατερά Για οικογένειες και για low budget βαλάντια.\nΣυκαμινιά Για low profile χαρακτήρες\nΜυτιλήνη Επιβάλλεται η γνωριμία με την πόλη.\nΌλη η Λέσβος Για τους εραστές της on the road απόλαυσης, για τους λάτρες της καλοπέρασης, για τους χύμα τύπους, για τους καλοφαγάδες.\nΜε αεροπλάνο: με την Ολυμπιακή (45΄). Με πλοίο: από τον Πειραιά (12 ώρες με το κλασικό καράβι, 6-7 ώρες με το "Αίολος-Κεντέρης").\nΠύργος Μυτιλήνης (22510/25069) Στην πόλη, στην οδό Ελ. Βενιζέλου. Δώδεκα υπερπολυτελή δωμάτια σε ένα εντυπωσιακό ανακαινισμένο αρχοντικό.\nΗλιοτρόπιο Ι&ΙΙ (22510/45857) Στην πλαζ Βίγλα, πάνω στον παραλιακό δρόμο που συνδέει την πόλη με το αεροδρόμιο. Διαμερίσματα και δωμάτια.\nBlue Sea (22510/ 23994) Στον κεντρικό παραλιακό δρόμο της Μυτιλήνης. Κλασικό αστικό ξενοδοχείο, με στυλ της δεκαετίας του '70. Θέα από τα μπαλκόνια προς την πόλη, μέχρι απέναντι στο Καγιάνη. Από τα 61 δωμάτια, τα 45 βλέπουν μπροστά και από αυτά τα 4 (τα γωνιακά) έχουν την καλύτερη θέα.\nHotel Zaira (22510/91188) Ανακαινισμένο ελαιοτριβείο που έχει μετατραπεί σε ξενοδοχείο. Όμορφα δωμάτια με θέα στη θάλασσα, εστιατόριο με παραδοσιακούς μεζέδες.\nLesvos Inn (22510/71781-4) Στους Πύργους Θερμής, δέκα χιλιόμετρα από την πόλη, καλαίσθητοι χώροι, μεγάλα δωμάτια, κήποι με πισίνα, ξαπλώστρες, και η θάλασσα στα πόδια σας.\nLoriet (22510/ 43111) Στη Βαρειά. Ανακαινισμένο αρχοντικό 130 χρόνων, με ζωγραφισμένες οροφές και επιπλωμένο με ακριβά κομμάτια. Στους κήπους του, γύρω από την πισίνα, έχουν χτιστεί καινούργια στούντιο και σουίτες εξοπλισμένα με κουζίνα, κλιματισμό και όλες τις ανέσεις.\nΔελφίνια (22530/ 71502) Βασικό και ασυναγώνιστο ατού του η θέα στο Μόλυβο. Επιλογή δωματίου σε μπάνγκαλοους και απλά δωμάτια. Απέχουν ένα χιλιόμετρο από τον Μόλυβο και είναι χτισμένα μέσα σε ένα "δάσος" από πεύκα, οπωροφόρα και κήπους που καταλήγουν σε μια prive παραλία.\nOlive Press (22530/ 71205) Ανακαινισμένο ελαιοτριβείο πάνω σχεδόν στη θάλασσα.\nSun Rise (22530/71713). Συγκρότημα μπάνγκαλοους στην παραλία της Εφταλούς. Όμορφοι κήποι, μεγάλα και καθαρά δωμάτια, πισίνα, εστιατόρια και μπαρ.\nΑφροδίτη (22530/ 71725). Κλασικό ξενοδοχείο, με δωμάτια απλωμένα σε τρία κτίρια. Πισίνα, ρεστοράν, ιδιωτική πλαζ.\nΠανσέληνος (22530/ 71905). Διώροφα κτίρια με διαμερίσματα ενός ή δύο δωματίων.\nAeolian Village (22530/53585, 53414) Ένα μικρό χωριό που βρέχει τα πόδια του σε μία από τις ομορφότερες παραλίες του νησιού. Θαλάσσια σπορ, πισίνα, γήπεδα τένις και μπάσκετ, beach volley, μίνι κλαμπ για τα παιδιά, αλλά και ιππασία, ρεστοράν και μπαρ.\nΗλιότοπος (22510/42746) Απλά ενοικιαζόμενα διαμερίσματα.\nSea Sun (25200/ 31755) Στούντιο και διαμερίσματα στην Αγία Βαρβάρα για ησυχία και χαλάρωση.\nStudios Sapfo (22520/61272) Απλά δωμάτια.\nΜυτιλήνη & περίχωρα: Νόστιμη ελληνική κουζίνα στον "Αβέρωφ", μεζέδες και θέα στον "Αντώνη" (στους Ταξιάρχες). Ελληνική και διεθνής κουζίνα στον "Άσπρο Γάτο". Μαγειρευτά και ψάρι στην "Αχιβάδα" (Βίγλα), μεζέδες και ατμόσφαιρα στο κλασικό καφενείο "Ερμής" στην πόλη. Καλοί μεζέδες και ντόπιο ούζο στο "Καλντερίμι". Πολύ καλό ψάρι στον "Κωστάρα" (η καλύτερη ψαροταβέρνα της Παναγιούδας).\nΜόλυβος: Καλό φαγητό στον "Βαφειό" και το "Πέτρινο" στο χωριό Βαφειός. Μεγειρευτά και ψάρια στη "Χρυσή Ακτή" στην Εφταλού.\nΕρεσσός: Σπιτικό φαγητό και καλές τιμές στο "Eressos Palace". Μεζέδες στο "Σουλάτσο", καλά μαγειρευτά και ψάρια στο "Αιγαίο", πρόχειρο φαγητό στο μπαρ "Para Sol". Εμπειρία αξέχαστη το φαγητό στην "Καντίνα του Χρούσου" στο Μεσότοπο. Στο Σίγρι, η ταβέρνα Remezzo για θέα στη θάλασσα, αστακομακαρονάδα και φρέσκο ψάρι.\nΠλωμάρι: Στις ταβερνίτσες "Μπέρδεμα", "Φάρος" και "Ταβέρνα του Παναή". Στην Πέτρα, στο "Γυναικείο Συνεταιρισμό" και στο "Πετρί", στο ομώνυμο χωριό. Στη Σκάλα Συκαμινιάς στις ταβέρνες "Συκαμνιά", "Καγιά" και "Ανεμόεσσα". Στην Καλλονή, στην ταβέρνα του Μίμη. Στην Αγιάσο σταματήστε έξω από το χωριό, στη θέση Καρήνη, με τα πλατάνια και τα νερά στην ομώνυμη ταβέρνα. Εδώ, στην κουφάλα ενός γέρικου πλάτανου (μπορείτε να μπείτε μέσα), "διέμενε" για αρκετά χρόνια ο Θεόφιλος.\nφωτό: Τζέλη Χατζηδημητρίου\n"Νερό, γλυκά του κουταλιού, άφθονοι καφέδες, τα όπλα τους. Οι καρέκλες όπως στα έργα του Θεόφιλου ή του Τσαρούχη. Τα τραπέζια τους όπως στα ποιήματα του Ελύτη ή του Ρίτσου" γράφει ο Γιώργος Χρονάς, προλογίζοντας το φωτογραφικό λεύκωμα της Τζέλης Χατζηδημητρίου "39 Καφενεία και Ένα Κουρείο" (Πανεπιστημιακές Εκδόσεις Κρήτης), όπου παρουσιάζονται εικόνες μιας άλλης Μυτιλήνης, μιας εποχής που χάνεται. Κάποια από αυτά θα συναντήσετε στην πόλη της Μυτιλήνης, στην Αγιάσο και αλλού.\nΤο αντιπροσωπευτικότερο δείγμα τέτοιου καφενείου-ουζερί είναι ο "Ερμής", στο τέλος της οδού Ερμού, στην αγορά της πόλης. Μπορεί οι ναργιλέδες να είναι σε αχρησία, η ατμόσφαιρα όμως παραμένει χρόνια τώρα η ίδια. Ανήκε σε Τούρκο και με την ανταλλαγή των πληθυσμών, το 1922, πέρασε στον Σπανουδάκη, έναν Μικρασιάτη από το Αλή Αγά. Σήμερα συνεχίζει να φτιάχνει τον καφέ στη χόβολη και να σερβίρει ούζο με νόστιμους μεζέδες: κουκιά, ρεβίθια, κολοκυθολούλουδα, σφουγγάτο, σπλήνα κρασάτη.\nΠαράδεισος των παραδοσιακών καφενείων είναι και η Αγιάσος. Εδώ, στο πλακόστρωτο έξω από την εκκλησία, οι μεζέδες, οι καφέδες, τα κεράσματα και οι συζητήσεις δεν έχουν σταματημό. Τον ελληνικό καφέ που ήπιαμε στο "Στέκι" της Αγιάσου ψημένον στη "γωνιά" (μινιατούρα μικρού τζακιού μέσα στο καφενείο), δύσκολα θα τον ξεχάσουμε.


ΑΠΟΚΡΙΑΤΙΚΗ ΛΑΪΚΗ ΒΡΑΔΙΑ\nΑποκριάτικη Λαϊκή Βραδιά θα πραγματοποιήσει το Κέντρο Νεολαίας και Πολιτισμού του Δήμου μας στην Αίθουσα του πρώην κινηματογράφου ‘ΑΜΟΡΕ’ στις 10 Μαρτίου 2013 και ώρα 20:00. Η εκδήλωση θα πραγματοποιηθεί στα πλαίσια της αρμοδιότητας του Ν.Π.Δ.Δ. «ΑΝΕΛΙΞΗ» και έχει:\nα) κοινωνικό χαρακτήρα. Συγκεκριμένα όλα τα έσοδα θα διατεθούν για την ενίσχυση του Κέντρου και θα χρηματοδοτηθούν με τον τρόπο αυτό συνδρομές μαθητών που στην δύσκολη οικονομική κατάσταση που μαστίζει όλους δεν μπορούν να ανταποκριθούν. Με τον τρόπο αυτό θα μπορέσουμε να εξασφαλίσουμε την ευκαιρία σε όλους να μπορούν να συνεχίσουν τα μαθήματα μουσικής, καλλιτεχνικών, ηλεκτρονικών υπολογιστών, διαφόρων χορών που τόσο αγάπησαν προσφέροντας διέξοδο μάθησης μακριά από τους κινδύνους της σύγχρονης ζωής.\nβ) να γίνει γνωστό το σημαντικό έργο το οποίο πραγματοποιείται στο Κέντρο Νεολαίας και Πολιτισμού.\nΑναλογιζόμενοι την ευθύνη μας στην κοινωνία την οποία ζούμε και εκπροσωπούμε, νομίζω ότι είναι καθήκον μας η παρουσία μας στην εν λόγω εκδήλωση και η στήριξή της.\nΤέλος την ημέρα της εκδήλωσης θα πραγματοποιηθεί λαχειοφόρος αγορά. Θα ήταν σημαντική η βοήθειά σας στην συγκέντρωση των δώρων. Δώρα θα συγκεντρώνονται στο Δημοτικό Κατάστημα Βέλου έως 5/3/2013, τηλ. 2742360300 και 2742360329.\nΗ εκδήλωση διοργανώνεται από τα μέλη του Κέντρου εθελοντικά. Την επιμέλεια της μουσικής έχουν οι καθηγητές με τους ‘μικρούς’ μουσικούς και την εξυπηρέτηση του κοινού το υπόλοιπο προσωπικό του Κέντρου και εθελοντές.


Αεροπορικά από Ντουμπάι για Μπαλί (Ντενπασάρ) από 356 € | Skyscanner\nΑεροπορικά από Ντουμπάι για Μπαλί (Ντενπασάρ)\nΣτοιχεία πτήσης Ντουμπάι για Μπαλί (Ντενπασάρ)\nΠοια είναι η καλύτερη τιμή για μετ' επιστροφής πτήση από Ντουμπάι προς Μπαλί (Ντενπασάρ);\nΗ καλύτερη τιμή που βρήκαμε στην Skyscanner για αεροπορικό εισιτήριο από Ντουμπάι προς Μπαλί (Ντενπασάρ) είναι 355 €. Βρήκαμε αυτή την τιμή συγκεντρώνοντας διαφορετικούς μεταφορείς και είναι η φθηνότερη τιμή για ολόκληρο το μήνα.\nΠοια είναι η διάρκεια της πτήσης από Ντουμπάι προς Μπαλί (Ντενπασάρ);\n8ώρες 50λεπτά είναι η μέση διάρκεια πτήσης από Ντουμπάι προς Μπαλί (Ντενπασάρ).\nΠόσες αεροπορικές εταιρείες πραγματοποιούν απευθείας πτήσεις από Ντουμπάι προς Μπαλί (Ντενπασάρ);\nΥπάρχουν 2 αεροπορικές εταιρείες που πραγματοποιούν πτήσεις απευθείας από Ντουμπάι προς Μπαλί (Ντενπασάρ).\nΠόσες πτήσεις πραγματοποιούνται την εβδομάδα από Ντουμπάι προς Μπαλί (Ντενπασάρ);\nΠραγματοποιούνται 13 πτήσεις την εβδομάδα από Ντουμπάι προς Μπαλί (Ντενπασάρ), από τον Οκτώβριος.


ΠΑΡΑΣΚΕΥΉ, 25 ΜΑΪΟΥ 20\nΤο ότι περνάμε σαν έθνος και σαν λαός δύσκολες ημέρες είναι «τοις πάσης γνωστόν». Στα βάθη της μακραίωνης ιστορίας μας, δεν είναι η πρώτη φορά που ζούμε τέτοιες εφιαλτικές καταστάσεις. Είμαι ο τελευταίος ο οποίος μπορώ να πω ή να προτείνω κάτι για τη λύση του προβλήματος. Μεγάλα και διαχρονικά τα λάθη μας. Η ιστορία μας, βρίθει στιγμών άκρατου μεγαλείου και απόλυτης ταπείνωσης.\nΠεριέχει τα πάντα εκτός από «Μέτρο».\nΑυτή είναι η ιδιοσυγκρασία μας ανά τους αιώνες. Άνθρωποι με προτερήματα και πάθη. Εύκολα αγαπάμε μα ακόμα ποιο εύκολα μισούμε. Ο χθεσινός ήρωας, υπό αμφισβήτηση σήμερα, προδότης της αυριανής ημέρας. Φταίχτης για όλα τα κακά μας ο Λαμπερός Ήλιος και η γεωγραφική μας θέση. Μεσογειακοί τύποι, με ότι αυτό συνεπάγετε. Δώσαμε ποτέ βάση και προσοχή στη φωνή της λογικής;\nΣυγκρίναμε ποτέ, μεταξύ δύο διαφορετικών απόψεων; Σαν νοήμονες άνθρωποι, κάναμε ποτέ την αυτοκριτική μας; Μήπως ηθελημένα ακούμε μόνο λόγια πλάνων, τα οποία μας αρέσουν; Μήπως είμαστε επιρρεπείς στο ψέμα που περιέχει μεγάλη δόση κολακείας; Αρεσκόμεθα σε αυτό ή φοβόμαστε την αλήθεια; Η πολιτική κατάσταση ζητά λύσεις.Η\nΕλλάδα μας, πρέπει να επιβιώσει και να συνεχίσει την αέναη παρουσία της σαν κρατική οντότητα, ανάμεσα σε ανάδελφα και εχθρικά κράτη.\nΕίναι η μοίρα αυτού του έθνους να το θαυμάζουν, με ζήλεια και φθόνο, όλοι η λαοί; Είναι η μοίρα της Ελλάδας να έχει πάντα άσπονδους φίλους οι οποίοι με κάθε τρόπο, δοθείσης κάθε ευκαιρίας να επιβουλεύονται και να επιθυμούν τον αφανισμό της; Σε λίγες μέρες η Ρωμιοσύνη για μια ακόμα χρονιά θα θρηνεί το πάρσιμο της Πόλης. Θρηνούμε αλλά δεν έχουμε δώσει απάντηση στο ερώτημα αν η Βυζαντινή αυτοκρατορία ήταν Ελληνική οντότητα ή όχι. Έχω ακούσει και έχω διαβάσει τόσα αντιφατικά σχόλια επί του θέματος που ειλικρινά δεν μπορώ να καταλάβω που είναι κρυμμένη η αλήθεια. Προσωπικά πονώ και πάσχω αυτή τη μαύρη επέτειο. Πονάω και ψάχνω την αλήθεια. Την αναπάντητη απορία μου για το πώς κατέλαβαν οι αλλόθρησκοι την Βασιλεύουσα; Για να λέμε αλήθειες, η αυτοκρατορία έπαψε να υπάρχει από τότε που την κατέλαβαν και την κούρσεψαν οι Φράγκοι σταυροφόροι του Πάπα το 1204! Τις αποφράδες μέρες του 1453, η βασιλεύουσα, ήταν προ καιρού, φόρου υποτελής στον Σουλτάνο. Τα όρια της περιορίζονταν στα εδάφη που περιέκλειαν τα γερασμένα τείχη της που τα υποστήριζαν κατά το πλείστον ξένοι μισθοφόροι.\nΘα πούμε μετά τόσους αιώνες πόνου και δακρύων, πως μπήκαν οι εχθροί στην πόλη; Αν μάθουμε την αλήθεια, ίσως να μη ξανακάνουμε τα ίδια ολέθρια λάθη. Τι οδήγησε σε πτώση μια κραταιά και κάποτε πανίσχυρη αυτοκρατορία; Ήταν άραγε τόσο μεγάλη η ισχύς της δύναμης του πορθητή ή μήπως εξασθενισμένη η άμυνα της Κωνσταντινούπολης; Αν ναι, γιατί; Φταίνε ανίκανοι και φαύλοι ηγέτες; Εμφυλιοπολεμικές έριδες, αντιμαχομένων πλευρών, Ιδεών και συμφερόντων; Ποιος ο ρόλος καθολικών πολιτικών και εκκλησιαστικών ηγητόρων, άσπονδων φίλων μας εξ εσπερίας; Κάτι παρόμοιο συνέβη αιώνες μετά στον χαμό της Σμύρνης και τη Μικρασιατική καταστροφή. Για δική μας εξυπηρέτηση, ψάξαμε και βρήκαμε , σαν αποδιοπομπαίο τράγο, την Κερκόπορτα ,για να ολοκληρωθεί το δράμα και η κάθαρση. Εύκολη αναφορά στο αίτιο της συμφοράς για τη μη απόδοση ευθυνών στον φταίχτη. Βασιζόμενοι λοιπόν στον θρύλο, στην κρισιμότερη ώρα της τελικής μάχης, βρέθηκε ανοικτή και αφύλαχτη η ΚΕΡΚΟΠΟΡΤΑ...!!!!\nΔεν ήταν η πρώτη φορά. Να σας θυμίσω τον Εφιάλτη Ευρυδήμου; Τον Πήλιο Γούση; Τον Δημήτριο Οικονόμου και τόσους άλλους, από την αυγή της ιστορίας μας μέχρι των σημερινών μαύρων ημερών. Δεν θα μπω σε σχολιασμούς του τύπου, αν ήταν κλειστή αυτή η μικρή πύλη της τεράστιας ντροπής και του άλγους, η άλωση θα είχε συμβεί; Η Κερκόπορτα, αλλά και η παράδοση των Οχυρών Ρούπελ της νικηφόρας στρατιάς του 1940, θα αποτελούν στοιχειωμένη πικρή, άσβεστη μνήμη στη Μεσαιωνική και Σύγχρονη Ιστορία του πολύπαθου και πάντα, προδομένου λαού μας. Ο Ιρλανδός συγγραφέας Τζέϊμς Τζόις, αναφέρει στο «Οδυσσέα» του πως : «Η ιστορία είναι ένας εφιάλτης από τον οποίο προσπαθώ να ξυπνήσω»\nΠάντα κάποιος «δικός μας» θα οδηγεί από σίγουρη ατραπό, τον εχθρό στα μετόπισθεν ή κάποιο χέρι αδερφικό θα την ανοίγει σε κρίσιμες ώρες, κρυμμένο πάντα στα μαύρα σκοτάδια της προδοσίας ώστε να είναι ο λαός μας «άδικα υποταγμένος» μετά από άνισο αγώνα. Η ιστορία μας αναφέρει και διδάσκει στους νεότερους ότι : ο Φίλιππος ο Μακεδόνας, είχε κυριεύσει πλήθος πόλεων, εξαγοράζοντας αντιπάλους.\nΣτην περίπτωση μας η ΚΕΡΚΟΠΟΡΤΑ, βρέθηκε ανοικτή, σύμφωνα με τον Κωστή Παλαμά, γιατί «η Πόλη καρτέραγε τον τούρκο να την πάρει». Πάντα στις κρισιμότερες στιγμές, παρούσα η Διχόνοια και η Προδοσία! Η μεγάλη βυζαντινολόγος μας, κ.Ελένη Γλύκατζη – Αρβελέρ, με τόλμη ομολογεί ότι : Στη σύνοδο της Φεράρας, ο αυτοκράτορας Ιωάννης Η’ , ξεσήκωσε την Εκκλησία σε μια προσπάθεια ένωσης. Ενώ όμως η διανόηση, ήθελε να είναι αναγεννησιακή η εκκλησία παρέμενε, προσηλωμένη στα πάτρια κατά τρόπο φανατικό, αν όχι τίποτα παραπάνω. Ο Μαρτυρικός Παλαιολόγος, είχε να αντιμετωπίσει, εκτός των τειχών τον Μωάμεθ και εντός, τις δολοπλοκίες μεταξύ ενωτικών και ανθενωτικών με ότι αυτό συνεπάγεται. Τόσο ήταν το τυφλό μίσος, ώστε να δηλώνει ο Λουκάς Νοταράς ..... ο Μέγας Λογοθέτης : «Κάλιο το σαρίκι του σουλτάνου, παρά η τιάρα του πάπα».Δίνοντας δε αυτός πρώτος το παράδειγμα, έκρυψε το θησαυρό του, αρνούμενος αυτός και οι όμοιοι του να βοηθήσουν τη σωτηρία της Πόλης.\nΤα ίδια κάνει αυτές τις δύσκολες ώρες που περνά η πατρίδα μας η άρχουσα τάξη. Αλαμπρατσέτα, οι κάθε είδους ταγοί μας, με μικρούς και μεγάλους κεφαλαιούχους!\nΆλλος ένας μεγάλος ιστορικός μας ο αείμνηστος Παύλος Καρολίδης, στην «Ιστορία της Ελλάδας»αναφέρει...: «Η πόλη παραδόθηκε από την θρησκευτική μερίδα των ανθενωτικών στους αρχηγούς του πολιορκητικού στρατού» Αυτό το βεβαιώνει ο λαός με τη μαρτυρία της λαϊκής Ποντιακής μούσας «Έδωκαν τα κλειδιά»(Νικόλαου Πολίτη – Τραγούδια του Ελληνικού λαού) Το 1453, η άλλοτε κραταιά πόλη του μισού εκατομμυρίου ψυχών, δεν αριθμούσε περισσότερους από 70.000 ανθρώπους, αποδεκατισμένους από πανούκλα και αλλεπάλληλες πολιορκίες Κυρίαρχο σημείο αναφοράς της επικρατούσας κατάστασης η κακομοιριά, η φτώχια, η μισαλλοδοξία διχόνοια και οι δεισιδαιμονίες. Η Πέμπτη φάλαγγα, σε ρόλο Δούρειου Ίππου, προφήτευε και διέδιδε πάρσιμο της πόλης συνάμα με το τέλος του κόσμου και της ιστορίας. «Κωνσταντίνος δημιούργησε την αυτοκρατορία και Κωνσταντίνος θα βασιλεύσει όταν θα καταστραφεί»\nΟι ιστορικοί της εποχής, αναφέρουν, ότι στην πόλη υπήρχαν 300 μοναστήρια με 10.000 καλόγερους, όταν η αμυνόμενοι επί των τειχών δεν υπέρβαιναν τους 7500.\nΜήπως με το «μύθευμα» της ΚΕΡΚΟΠΟΡΤΑΣ, προσπαθούμε να καλύψουμε τους πάντα απόντες των εθνικών αγώνων;\nΓράφω «μύθευμα», διότι οι αυτόπτες μάρτυρες, ο Ενετός γιατρός Nicolò Barbaro (1420 – 1494) και ο δικός μας Γεώργιος ΣΦΡΑΝΤΖΗΣ, (Κωνσταντινούπολη 1401 - Κέρκυρα 1480),στην περιγραφή τους για την άλωση, δεν αναφέρουν τίποτε για ξεχασμένη ΚΕΡΚΟΠΟΡΤΑ. Αν είναι δυνατό να τους διέφυγε τέτοια κρίσιμη λεπτομέρεια. Από τότε μέχρι σήμερα, η μικρή πύλη της μεγάλης συμφοράς, παραμένει ανοιχτή. Βρήκαν την ευκαιρία και την διάβηκαν ο Αττίλας, οι Τροϊκανοί, οι Δουνουτούδες με όλη τη φάρα των Διεθνών και Ευρωπαίων τοκογλύφων. Τους δίνουμε υπόσχεση, δέκα εκατομμύρια «Ενωμένοι Έλληνες», πως όσο και αν μας απειλούν. Όσο και αν μας φοβίζουν, εμείς θα αγωνιζόμαστε Όρθιοι . Γελώντας. Χορεύοντας και διασκεδάζοντας . Γεμάτοι Ζωή – Χαρά – Πίστη – Ελπίδα και Αισιοδοξία για ένα «Καλύτερο Αύριο».\nΑς το καταλάβουν οι εξ Εσπερίας άσπονδοι φίλοι μας ....... «Όσο ποιο πολύ κτυπάς την κεφαλή του καρφιού, αυτό, τόσο ποιο πολύ εισχωρεί και ριζώνει »\nΤο Τέταρτο Ράιχ δε θα περάσει.....Σας το υποσχόμαστε.\nΑναρτήθηκε από '' ΧΙΩΤΙΚΗ ΠΑΡΕΜΒΑΣΗ '' , Μιχάλη Γ. Καριάμη στις 8:32 μ.μ.\nUnknown 14 Δεκεμβρίου 2015 - 10:51 π.μ.\nΑυτό το διάστημα, διαβάζω το βιβλίο του Τζον Φρίλι ΚΩΝΣΤΑΝΤΙΝΟΥΠΟΛΗ Η ιστορία της αυτοκρατορικής πόλης. Είναι πολύ καλογραμμένο αμερόληπτο και λέει με τον δικό του τρόπο τα γεγονότα της άλωσης, που συμφωνούν με αυτά που αναφέρονται στο άρθρο. Πάντως είναι γεγονός ότι η ιστορία πάντα παραποιείται, ανάλογα με τις απόψεις και τα συμφέροντα αυτών που τη γράφουν.....\n'' ΧΙΩΤΙΚΗ ΠΑΡΕΜΒΑΣΗ '' , Μιχάλη Γ. Καριάμη 29 Μαΐου 2016 - 6:33 μ.μ.\nH κάθε λογής θρησκεία, είναι ένα ανθρώπινο κατασκεύασμα, δια του οποίου επιτυγχάνεται ο έλεγχος της μάζας. Ένα κατασκεύασμα απατηλό που δεν στέκει ούτε λογικά, ούτε Ιστορικά. Ένα παραμύθι....Εμένα, αν με αποκαλέσουν άθεο το θεωρώ τίτλο τιμής...Από την άλλη τι είναι η Ιστορία. Είναι η έρευνα και καταγραφή πραγματικών γεγονότων, από τα οποία εξάγει ο καθένας τα δικά του συμπεράσματα, με βάσει αυτή τη συγκεκριμένη έρευνα. Γι αυτό λέω να διαβάσουμε Ιστορία. Για να καταλήξουμε σε δικά μας συμπεράσματα κι όχι να ρουφάμε ότι μας σερβίρει για το δικό του συμφέρον ο καθένας...Η Πόλη έπεσε εκ των έσω. Ηταν οι θρησκευτικές φατρίες των ενωτικών και ανθενωτικών που κυριολεκτικά την παρέδωσαν. Τελεία και παύλα. Γι αυτό η οποιαδήποτε έρευνα πρέπει να αρχίσει από εκεί...Τα περί " του πρώτου Πατριάρχη πατέρα του Εθνους η Σχολάριου" η "τα περί του καλόγερου που τηγάνιζε ψάρια και ζωντάνεψαν" η " τα περί εξαδάκτυλου βασιλέα" είναι παραμύθια που σερβίρονται για να ελέγχουν τους "ανιστόρητα αφελείς" και δήθεν Ελληνες...... Γιατί Ελληνας, είναι αυτός που γνωρίζει κι όχι αυτός που να αναπαράγει "το πάλι με χρόνια με καιρούς..." Αυτά, είπαμε. Για τους αφελείς...\n'' ΧΙΩΤΙΚΗ ΠΑΡΕΜΒΑΣΗ '' , Μιχάλη Γ. Καριάμη 29 Μαΐου 2016 - 6:52 μ.μ.\nH κάθε λογής θρησκεία, είναι ένα ανθρώπινο κατασκεύασμα, δια του οποίου\nεπιτυγχάνεται ο έλεγχος της μάζας. Ένα κατασκεύασμα απατηλό που δεν στέκει\nούτε λογικά, ούτε Ιστορικά. Ένα παραμύθι....Εμένα, αν με αποκαλέσουν άθεο\nτο θεωρώ τίτλο τιμής...Από την άλλη τι είναι η Ιστορία. Είναι η έρευνα και\nκαταγραφή πραγματικών γεγονότων, από τα οποία εξάγει ο καθένας τα δικά του\nσυμπεράσματα, με βάσει αυτή τη συγκεκριμένη έρευνα. Γι αυτό λέω να\nδιαβάσουμε Ιστορία. Για να καταλήξουμε σε δικά μας συμπεράσματα κι όχι να\nρουφάμε ότι μας σερβίρει για το δικό του συμφέρον ο καθένας...Η Πόλη έπεσε\nεκ των έσω. Ηταν οι θρησκευτικές φατρίες των ενωτικών και ανθενωτικών που\nκυριολεκτικά την παρέδωσαν. Τελεία και παύλα. Γι αυτό η οποιαδήποτε έρευνα\nπρέπει να αρχίσει από εκεί...Τα περί " του πρώτου Πατριάρχη πατέρα του\nΕθνους η Σχολάριου" η "τα περί του καλόγερου που τηγάνιζε ψάρια και\nζωντάνεψαν" η " τα περί εξαδάκτυλου βασιλέα" είναι παραμύθια που\nσερβίρονται για να ελέγχουν τους\n'' ΧΙΩΤΙΚΗ ΠΑΡΕΜΒΑΣΗ '' , Μιχάλη Γ. Καριάμη 29 Μαΐου 2018 - 10:58 μ.μ.\nΠάντα τα κάστρα πέφτουν από μέσα. Κάποιος θα βρεθεί να ενδώσει !


Κοριτσάκι υποδέχεται τα μεγαλύτερα αδέρφια του από το σχολείο – Θα «λιώσετε» - Mothersblog.gr\n20 Σεπ 2021\tΠΑΙΔΙ\nΗ νέα σχολική χρονιά ξεκίνησε και οι μαθητές επέστρεψαν στα θρανία. Μεταξύ αυτών και οι Liam, Levi και Lucas, τρία από τα τέσσερα αδέρφια που πρωταγωνιστούν σε ένα TikTok βίντεο το οποίο κάνει τις τελευταίες μέρες το γύρο του διαδικτύου.\nΣτο βίντεο η μικρή τους αδερφή, Εmelia (Emmy) υποδέχεται τα τρία αγόρια που γυρίζουν από το σχολείο με τον πιο γλυκό τρόπο. Το κοριτσάκι τα περιμένει στο πεζοδρόμιο και μόλις τα βλέπει τους φωνάζει και τρέχει προς το μέρος τους με ανοιχτά χέρια για να τα αγκαλιάσει. Τα αγόρια την αγκαλιάζουν και αυτά, μία εικόνα που έκανε τους χρήστες του δημοφιλούς μέσου κοινωνικής δικτύωσης να «λιώσουν».\nTry watching this without smiling ❤❤❤?\nΗ Emelia είναι 18 μηνών και είναι η πρώτη φορά που έπρεπε να αποχωριστεί τα αδέρφια της αναφέρει η μαμά των τεσσάρων παιδιών, Muddamalle, στο Good Morning America. Η γέννησή της συνέπεσε με την πανδημία και όλο αυτό το διάστημα είχε συνηθίσει να περνάνε σχεδόν όλον τους τον χρόνο μαζί.\nΟι γονείς των παιδιών κατάγονται από την Ινδία και σύμφωνα με την Muddamalle , η οικογένεια στην δική τους κουλτούρα είναι το παν.\n«Ένα από τα βασικά πράγματα της ινδικής κουλτούρας είναι ότι η οικογένεια είναι πάνω από όλα. Έχουμε δουλέψει πάρα πολύ για να υπάρχει αυτή δυνατή αγάπη και δέσιμο μεταξύ των παιδιών μας» εξήγησε.\nΤο βίντεο έχει συγκεντρώσει πάνω από 4 εκατομμύρια likes και 75.000 σχόλια και όχι άδικα!


Κατάρτιση Προσωπικού Ιδιωτικής Ασφάλειας (Άδεια Security) – Προοπτική\n(ανοικτό για αιτήσεις – Επικοινωνήστε μαζί μας για να σας ενημερώσουμε για τα νέα τμήματα Ιανουαρίου 2021)\nΤο ΚΔΒΜ2 Προοπτική υλοποιεί εξειδικευμένα προγράμματα κατάρτισης προσωπικού ιδιωτικής ασφαλείας. Τα σεμινάρια αυτά οδηγούν σε πιστοποίηση από το Υπουργείο Δημόσιας Τάξης (ΚΕΜΕΑ) και λήψη άδειας εργασίας προσωπικού ιδιωτικής ασφάλειας (Άδεια security), ύστερα από σχετικές εξετάσεις.\nΤα σεμινάρια έχουν διάρκεια 105 ώρες και γίνονται με τη μορφή e-learning (εξ’ αποστάσεως εκπαίδευση). Για τη διεξαγωγή της εκπαίδευσης Προσωπικού Ιδιωτικής Ασφάλειας συνδυάζονται ηλεκτρονικές παρουσιάσεις, ειδικές σημειώσεις, μελέτες περιπτώσεων, προσομοιώσεις εργασίας.\nΤα τμήματα έχουν συνεχείς ενάρξεις, είναι καθημερινά (πρωινά ή απογευματινά) και προσφέρουν υψηλή ποιότητα σπουδών που αποδεικνύεται και από τα υψηλά ποσοστά επιτυχίας στις εξετάσεις πιστοποίησης.\nΒάσει της ΚΥΑ 4892/1/76-Γ και της τροποποίησης του νόμου Ν.3707/2008 που αφορά στο Προσωπικό Ιδιωτικών Επιχειρήσεων Παροχής Υπηρεσιών Ασφαλείας (ΙΕΠΥΑ), κάθε εργαζόμενος στον κλάδο της ιδιωτικής ασφάλειας (είτε εργάζεται σε εταιρεία security, είτε ως φύλακας κτλ.), πρέπει να κατέχει άδεια, που εκδίδεται από το Υπουργείο Προστασίας του Πολίτη και συγκεκριμένα από το Κέντρο Μελετών Ασφαλείας (ΚΕΜΕΑ).\nΟπότε το πιστοποιητικό αυτό αποτελεί πλέον απαραίτητη προϋπόθεση για την απόκτηση άδειας εργασίας στον κλάδο των Security.\nΜετά το πέρας της εκπαίδευσης, οι συμμετέχοντες θα προχωρήσουν σε Εξετάσεις Πιστοποίησης από το Κε.Με.Α. για την απόκτηση της άδειας εργασίας στον κλάδο των security εξασφαλίζοντας έτσι την επαγγελματική τους αποκατάσταση και εξέλιξη.\nΕπιπλέον προγράμματα στον τομέα της Ασφάλειας\nΠροσωπικό φύλαξης λιμενικών εγκαταστάσεων – (ISPS code), 24 ώρες σύγχρονο e-learning\nΥπεύθυνος Ασφαλείας λιμενικών εγκαταστάσεων – (YAΛΕ), 30 ώρες σύγχρονο e-learning\nΧειριστές εξοπλισμού ανίχνευσης υπόπτων αντικειμένων Χ-Ray, 12 ώρες σύγχρονο e-learning\nΕπόπτης/Αρχιφύλακας (Manager ασφαλείας πρώτης γραμμής), 12 ώρες σύγχρονο e-learning\nΣυνοδοί ασφαλείας VIP, 50 ώρες (σύγχρονο e-learning & μάθημα στην τάξη)\nΚόστος Προγράμματος (για αρχική έκδοση άδειας)\nΤο κόστος του σεμιναρίου είναι 280€.\nΕιδικές τιμές για ομαδικές εγγραφές, ανέργους και σε καταρτιζόμενους που έχουν ήδη παρακολουθήσει κάποιο πρόγραμμα στο ΚΕΔΙΒΙΜ Προοπτική.


ΙΗΣΟΥΣ ΑΤΕΝΙΖΟΝΤΑΣ ΤΟΝ ΣΩΤΗΡΑ -ΛΕΒ ΖΙΛΕ (ΔΟΜΟΣ) – Christianbook.gr\nΙΗΣΟΥΣ ΑΤΕΝΙΖΟΝΤΑΣ ΤΟΝ ΣΩΤΗΡΑ -ΛΕΒ ΖΙΛΕ (ΔΟΜΟΣ)\n5 Νοεμβρίου 2020 5 Νοεμβρίου 2020 ManKal\nΤο βιβλίο αυτό θα μπορούσαμε να πούμε ότι αποτελεί το κορύφωμα της πλούσιας προσφοράς του συγγραφέως στον τομέα της πνευματικής ζωής. Είναι ένα βιβλίο που μιλάει για τον Ιησού. Και μιλάει με έναν τρόπο τόσο απλό, αλλά και τόσο βαθύ. Τα κείμενα που ακολουθούν είναι γραμμένα με πολλή απλότητα. Με σύντομες φράσεις, χωρίς περιττές λέξεις, προσπαθούν να μας μεταγγίσουν κάτι απ’ αυτά που ο συγγραφέας έζησε και στοχάσθηκε γύρω από το υπέρτατα λατρευτό πρόσωπο του Ιησού Χριστού. “Ξέρω πως τα λόγια μου δεν αξίζουν τίποτε, δεν είναι τίποτε. Το μόνο που εύχομαι είναι να μπορέσουν ν’ αγγίξουν μερικές ψυχές και να τις οδηγήσουν σε Σένα. Κύριε, οδήγησε αυτούς που θα με διαβάσουν ως το σημείο που λαχταρώ. Ως το θαυμαστό σημείο στο οποίο κλείνοντας αυτές τις σελίδες θ’ ανοίξουν -για πρώτη ίσως φορά- το Ευαγγέλιό σου. Και κλείνοντας τ’ αυτιά τους σε κάθε θόρυβο θα αφήσουν μέσα στη σιγή να γλιστρήση στην καρδιά τους ο Λόγος σου.”\nΚανονικά εξαντλημένο. Διαθέσιμο 1 αντίτυπο. 150 σελίδες. 12,00€


Τώρα ο Αλέξης Τσίπρας ανακάλυψε ότι η υπερφορολόγηση σκοτώνει...\nΠέμπτη, 02-Μαϊ-2019 00:05\nΣε ένα διάλειμμα των ταξιδιών του ανά την υφήλιο, ο πρωθυπουργός αποφάσισε να ασχοληθεί με την οικονομία. Θα υπέθετε κανείς ότι θα ασχοληθεί με το μέγα θέμα της ΔΕΗ, που απειλεί να συμπαρασύρει την ελληνική οικονομία στην καταστροφή, αλλα οι προσδοκίες διαψεύστηκαν. Άλλωστε το θέμα δεν προσφέρεται για "εκλογομαγειρέματα", που ειναι και το μόνο πραγματικό "ατού" του Αλέξη Τσίπρα. Τι να μας πει; Οτι και πάλι οι "αυταπάτες" του ΣΥΡΙΖΑ οδήγησαν τη μεγαλύτερη ελληνική επιχείρηση στο χείλος της χρεοκοπίας; Να μας πει ότι η καλύτερη λύση ήταν η πώληση της μικρής ΔΕΗ που είχαν σχεδιάσει Σαμαράς και Χατζηδάκης και ακύρωσε η ριζοσπαστική αριστερά, υποσχόμενη "φύκια με μεταξωτές κορδέλες"; Να ξυπνήσει από τον λήθαργο τον Γιώργο Σταθάκη;\nΌχι, αντικείμενο της σύσκεψης με τον κ. Τσακαλώτο ήταν οι μειώσεις φόρων. Η κυβέρνηση που φόρτωσε τους Έλληνες και την οικονομία την τελευταία 3ετία, με αχρείαστη λιτότητα και υπερπλεονάσματα 14 δισ. ευρώ, μοιράζοντας κατόπιν στην εκλογική της πελατεία, με τη μορφή κοινωνικού μερίσματος 2,2 δισ. ευρώ, τώρα ανακαλύπτει τις μειώσεις φόρων. Η στροφή δεν υπαγορεύεται φυσικά από μια πραγματιστική στροφή στις οικονομικές αντιλήψεις της "Πρώτη Φορά Πολάκης". Υπαγορεύεται από τις δημοσκοπήσεις και από την θετική ανταπόκριση του εκλογικού σώματος, στο οικονομικό πρόγραμμα Μητσοτάκη και στο πακέτο των μειώσεων που έχει επεξεργαστεί και προτείνει το γαλάζιο επιτελείο.\nΟσο για τις δηλώσεις Ευκλείδη Τσακαλώτου, ότι η επιβολή εξοντωτικής φορολογίας στη μεσαία τάξη, είναι μια συνειδητή ταξική πολιτική, με στόχο τη χρηματοδότηση της κοινωνικής πολιτικής του ΣΥΡΙΖΑ, πήγαν κι αυτές περίπατο. Ανευρέθησαν στο ίδιο καλάθι με τις δηλώσεις του, ότι θα παραιτηθεί αν ψηφιστεί η περαιτέρω μείωση του αφορολόγητου.\nΗ εξοντωτική φορολογία, ώστε να υπαρχουν τα οικονομικά μέσα να ασκηθεί η πελατειακή οικονομική πολιτική, δεν είναι φυσικά ανακάλυψη του ΣΥΡΙΖΑ. Ιδιον των λαϊκίστικων κυβερνήσεων και του πελατειακού συστήματος, αποτέλεσε το σήμα κατατεθέν και των κυβερνήσεων του Ανδρέα Παπανδρέου, με ορισμένα φωτισμένα διαλείμματα. Ο κ. Τσίπρας είναι απλά ένας καλός μαθητής του οικονομικού λαϊκισμού του παρελθόντος. Που μας οδήγησε στη χρεοκοπία.\nΔιάβαζα πρόσφατα το βιβλίο του δημοσιογράφου Γιάννη Μαρίνου, του εμβληματικού πρώην διευθυντή του Οικονομικού Ταχυδρόμου, με τις εκμυστηρεύσεις τριών μεγάλων πολιτικών στον συγγραφέα. Του Κωνσταντίνου Καραμανλή, του Ανδρέα Παπανδρέου και του Χαρίλαου Φλωράκη. Ένα ενδιαφέρον βιβλίο από τις εκδόσεις Πατάκη, που ρίχνει φως στην προσωπικότητα των 3 πολιτικών που κυριάρχησαν στη μεταπολίτευση.\nΣε ένα από τα χαριτωμένα στιγμιότυπα που αφηγείται ο συγγραφέας, εξιστορεί την οργή του για τις κατηγορίες που εκτόξευσε εναντίον του ο Ανδρέας Παπανδρέου σε τηλεοπτική εκπομπή, ότι οι απόψεις που εκφράζει, αδικούν την πολιτική του, και ότι ο ίδιος ο Γιάννης Μαρίνος είναι "έγκυρος δημοσιογράφος μεν, αλλα κομματικοποιημένος".\nΗ απάντηση του Γιάννη Μαρίνου δόθηκε με άρθρο του στον "Οικονομικό Ταχυδρόμο", το οποίο δημοσιεύθηκε στις 26 Απριλίου 1993 επί εποχής οικουμενικής κυβέρνησης Ζολώτα, που ο Αν. Παπανδρέου ήθελε να της φορτώσει όλα τα δεινά που αντιμετώπιζε και τότε η ελληνική οικονομία.\nΟ Γιάννης Μαρίνος, αφού καταγράφει την επιδείνωση των δεικτών της ανταγωνιστικότητας της ελληνικής οικονομίας επί κυβερνήσεων ΠΑΣΟΚ, προσθέτει: "Ένα ακόμα χαρακτηριστικό στοιχείο που δείχνει την αντιπαραγωγική πολιτική, η οποία ακολουθήθηκε στην Ελλάδα και που υπονόμευσε τη διεθνή ανταγωνιστικότητα των προϊόντων της, είναι η σύγκριση της φορολογικής επιβάρυνσης των ελληνικών επιχειρήσεων προς εκείνες των χωρών της ΕΟΚ. Στην Ελλάδα λοιπόν οι ελληνικές εταιρείες έχουν τη μεγαλύτερη φορολογική επιβάρυνση, δηλαδή 46%, σε σύγκριση με 35% της Βρετανίας, 35% της Ολλανδίας, 35% της Ισπανίας, 43% της Ισλανδίας, 34% του Λουξεμβούργο, 36% της Ιταλίας, 35% της Δανίας και 36,5% της Πορτογαλίας. Φαίνεται σχεδόν απίστευτο, αλλα αυτο βεβαιώνει μια συγκριτική μελέτη που δημοσιεύεται στο έγκυρο γαλλικό περιοδικό Problèmes Économiques της 28ης Φεβρουαρίου 1990. Δηλαδή οι κυβερνήσεις μας κάνουν ό,τι μπορούν και φορολογικά για να μην κατορθώσει ποτέ η ελληνική επιχείρηση να γίνει διεθνώς ανταγωνιστική."\nΚαι για να κάνει το παράδειγμά του πιο εύπεπτο, ο Γιάννης Μαρίνος παραθέτει και μια παρατήρηση του εκλιπόντος Δημ. Κουλουριάνου, πρώην υπουργού και αντιπροσώπου της Ελλάδας στον Ο.Ο.Σ.Α: Κατα την τελευταία 10ετία "αν μια επιχείρηση στην Ελλάδα έχει ζημιές, την βαφτίζουμε προβληματική και την αναλαμβάνει το κράτος, όπως το πρυτανείο της Αρχαίας Αθήνας. Αν εμφανίσει κέρδη, την λέμε μονοπωλιακή εκμετάλλευση και της επιτίθενται οι συνδικαλιστές και οι εφοριακοί, με σκοπό να την κάνουν προβληματική. Λέμε ότι θέλουμε ξένες επενδύσεις αλλα συγχρόνως τις χαρακτηρίζουμε μονοπώλια εκμετάλλευσης όταν πραγματοποιούν κέρδη"...\nΟι παρατηρήσεις του Γιάννη Μαρίνου, (που έχουν ισχύ και σήμερα), δεν παρατίθενται για να δρέψει δάφνες ο κ. Τσιπρας, που ανακαλυψε όψιμα οτι οι Έλληνες και οι ελληνικές επιχειρήσεις, έχουν συνθλιβεί απο την εξοντωτική φορολογία του ΣΥΡΙΖΑ. Αλλα για να καταδειχθεί, το πόσο αναγκαία είναι η εφαρμογή μιας άλλης πολιτικής. Απο ανθρώπους που πιστεύουν σε αυτήν και μπορούν να την εφαρμόσουν. Για να ξεφύγουμε από τη στασιμότητα και την παρακμή, που απειλεί το μέλλον της χώρας.


Το αμερικανικό αργό χάνει 2,8%, στα 32,76 δολάρια/βαρέλι, ενώ το μπρεντ υποχωρεί 2,5%, στα $34,40. Ο χρυσός ενισχύεται 0,6%, στα 1.739,10 δολάρια/ουγγιά.\nΔημοσιεύθηκε:29 Μαΐου 2020 - 13:15\nΧαμηλότερα κινούνται οι τιμές πετρελαίου την Παρασκευή, αφότου τα αμερικανικά αποθέματα έδειξαν χαλαρή ζήτηση για καύσιμα στις ΗΠΑ, ενώ η επιδείνωση των σινοαμερικανικών εντάσεων επιβαρύνει το κλίμα.\nΟπως μεταδίδει το CNBC, η Υπηρεσία Ενημέρωσης Ενέργειας δημοσίευσε ότι τα αποθέματα αυξήθηκαν απότομα την τελευταία εβδομάδα. Η ζήτηση για καύσιμα ήταν αδύναμη, ακόμη κι αν κάποιες πολιτείες προχώρησαν σε άρση των περιορισμών.\nΗ ένταση ΗΠΑ-Κίνας συγκρατεί τα κέρδη στις αγορές πετρελαίου\nΤέλος το ανοδικό σερί για το αργό πετρέλαιο


«Από την αρχή ξέρουμε ότι είναι πάρα πολύ δύσκολο» – Iraklis1908.gr\n«Από την αρχή ξέρουμε ότι είναι πάρα πολύ δύσκολο»\nO φόργουορντ του Ηρακλή Βασίλης Αγγελακόπουλος μίλησε στον ARENA FM 89, 4 για την νίκη επί του Χολαργού, το επερχόμενο παιχνίδι με το Περιστέρι, ενώ αναφέρθηκε και στην ήττα από τον Απόλλων Πατρών\nΓια τη νίκη επί του Χολαργού και το επερχόμενο παιχνίδι με το Περιστέρι: “ Ήταν μία πολύ μεγάλη νίκη. Η ομάδα έδειξε ότι είναι παρών. Ο Χολαργός είναι μία πάρα πολύ καλή ομάδα. Το δείχνει και η πορεία του σε όλη την σεζόν και η βαθμολογική του θέση. Για εμάς ήταν ένα πολύ σημαντικό παιχνίδι. Σίγουρα δείξαμε ότι είχαμε ψυχικά αποθέματα. Δείξαμε ότι η ομάδα ζει για τέτοια μεγάλα παιχνίδια. Αφήνουμε αυτό το παιχνίδι πίσω μας και επικεντρωνόμαστε στο παιχνίδι με το Περιστέρι με ότι πιθανότητες μας αναλογούν να πάμε αύριο στο παιχνίδι και να το χτυπήσουμε”.


Επικός Αρκάς: Απίθανο το τελευταίο σκίτσο για τον Αλέξη Τσίπρα (pic) | Pagenews.gr\nΕπικός Αρκάς: Απίθανο το τελευταίο σκίτσο για τον Αλέξη Τσίπρα (pic)\nαπό Pagenews Team 20.03.2019 | 21:10 ΧΡΟΝΟΣ ΑΝΑΓΝΩΣΗΣ 2 '\nPagenews.gr / Ελλάδα / Επικός Αρκάς: Απίθανο το τελευταίο σκίτσο για τον Αλέξη Τσίπρα (pic)\nΟ Αρκάς "ξαναχτυπά" κατά του Αλέξη Τσίπρα με ένα σκίτσο... φωτιά.\nΜε ένα νέο σκίτσο επιστρέφει δυναμικά ο Αρκάς και στο επίκεντρο βάζει ξανά τον Έλληνα πρωθυπουργό, Αλέξη Τσίπρα. Ο γνωστός σκιτσογράφος παρά την κατακραυγή του κόσμου ότι πλέον η δουλειά του αποκτά σαφή πολιτική κατεύθυνση συνεχίζει ακάθεκτος.\nΣτο τελευταίο του σκίτσο παρουσιάζει μια από τις χαρακτηριστικές του φιγούρες να λέει: «Γι’ αυτά που περνάει σήμερα η χώρα, φταίνε οι εργολάβοι οικοδομών! Αν του έδιναν καμιά δουλειά δεν θα αναγκαζόταν να βγει στην πολιτική!».\nΣε ένα άλλο σκίτσο του ο Αρκάς παρουσιάζει τον Αλέξη Τσίπρα να παίζει με έναν συνομήλικό του στην παραλία φτιάχνοντας κάστρα. Ο μικρός Αλέξης έχει κάνει απλώς ένα βουναλάκι από άμμο, ενώ ο συμμαθητής του έχει σχηματίσει ένα κάστρο, όπως αυτά που φαντάζονται όλα τα παιδάκια.\nΟ επιμελής ρωτά ρωτά τον Αλέξη Τσίπρα: «Τι είπαμε ότι θα γίνεις όταν μεγαλώσεις;».\n«Πολιτικός μηχανικός» απαντά ο Έλληνας πρωθυπουργός.\nΑΡΚΑΣΑΡΚΑΣ ΑΛΕΞΗΣ ΤΣΙΠΡΑΣΑΡΚΑΣ ΕΙΔΗΣΕΙΣΑΡΚΑΣ ΣΚΙΤΣΑΑΡΚΑΣ ΤΣΙΠΡΑΣ\nO Αρκάς το τερμάτισε: Απίθανο σκίτσο για τον Τσίπρα και όχι μόνο\nΑρκάς: Η απάντησή του σε όσους κατακρίνουν τα σκίτσα του (pics)


BLACK SWAN - “Shake the World” (Frontiers Records) | Rockhard - Greece\n8 Μαίου, 2020 - 10:00\nΘεωρώ, πως όλοι όσοι ασχολούνται ενεργά με τη μουσική και ακούν δίσκους συνεχώς, έχουν αρκετούς μουσικούς που τους έχουν μία ιδιαίτερη αδυναμία. Για τον γράφοντα, ένας από αυτούς, ο τραγουδιστής\nRobin McAuley, θα είναι πάντα στους πολύ αγαπημένους του, αφού οι 3 δίσκοι που συνεργάστηκε με τον Michael Schenker στους MSG, τα “Perfect timing” το 1987, “Save yourself” το 1989 και “MSG” το 1992, είναι απλά εκπληκτικοί. Όταν τα προηγούμενα δυο χρόνια συμμετείχε στους MICHAEL SCHENKER FEST, ομολογώ ότι συγκινήθηκα, αφού η φωνή του παραμένει αναλλοίωτη, όπως τότε. Περισσότερο όμως χάρηκα που θέλησε να ξαναμπεί στα δισκογραφικά δρώμενα, με το να κυκλοφορήσει μία full length δουλειά, με εκείνον και πάλι στα φωνητικά.\nΈτσι, με τη βοήθεια των Reb Beach (κιθάρα, WINGER, WHITESNAKE), Jeff Pilson (μπάσο, FOREIGNER,THE END MACHINE, DOKKEN, MSG, DIO, T&N κλπ) και Matt Starr (drums, ACE FREHLEY, MR. BIG), δημιούργησαν τους BLACK SWAN, δίνοντας σαφώς, λόγω ηχηρών ονομάτων, μεγάλες προσδοκίες στους οπαδούς. Από την άλλη βέβαια, «κράταγα μικρό καλάθι» πριν την πλήρη ακρόαση, αφού παρόλο που το πρώτο τραγούδι που διέρρευσε από αυτούς, το “Shake the world”, έφερε χαμόγελα, δεν αρκούσε για να υπάρχει η πλήρης ικανοποίηση, αφού στο παρελθόν έχουμε βιώσει απογοητεύσεις. Ευτυχώς, προς τέρψη όλων αυτών που αρέσκονται σε ωραίες hard/melodic rock συνθέσεις, έχει γίνει πολύ καλή δουλειά και έτσι διαλύονται οι όποιες αμφιβολίες για άσχημο αποτέλεσμα.\nΤο άλμπουμ θέλει κάποιες ακροάσεις για να το «νοιώσεις» και να καταλάβεις ότι είναι ένας δίσκος που δεν μπορείς να προσπεράσεις. Όσοι έχετε ακούσει/ασχοληθεί με ό,τι έχει τραγουδήσει ο McAuley, σίγουρα θα βρείτε πολλά σημεία που θα σας φέρουν στο μυαλό τις παρελθοντικές δουλειές του, βάση ηχητικού αποτελέσματος και έκφρασης της σύνθεσης. Τα τραγούδια, ναι, σαφώς και είναι δομημένα στη φωνή του, κάτι που φυσικά ίσως λογιστεί και κίνηση ασφαλείας, αλλά αυτό ξέρει, αυτό κάνει καλά. Για εμένα, κερδίζει εύκολα το στοίχημα, γιατί κατάφερε μετά από τόσα χρόνια να τραγουδήσει συνθέσεις που τιμούν την όποια φήμη τον ακολουθεί. Προσωπικά, κατάφερε να με γυρίσει ελαφρώς πίσω στο χρόνο και στις 3 δουλειές από τις οποίες τον «γνώρισα». Μη νομίζετε όμως, σε καμία περίπτωση, ότι θα ακούσετε κόπιες από τα τότε τραγούδια, αφού εκείνα τα χρόνια έχουν περάσει ανεπιστρεπτή.\nΌλες οι συνθέσεις είναι το σύγχρονο ηχητικό αποτέλεσμα των Ευρωπαϊκών και των Αμερικάνικων hard rock και melodic rock συγκροτημάτων που έχουν καταφέρει να μπολιάσουν και λίγα metal στοιχεία, με ό,τι αυτό συνεπάγεται. Τα τραγούδια, καθόλη τη διάρκεις αυτής της δουλειάς, δεν πρωτοτυπούν σε τίποτα ηχητικά συγκριτικά με τις υπόλοιπες μπάντες του σύγχρονου hard rock κινήματος. Έτσι, ο ακροατής θα ακούσει πιο γρήγορες σε ταχύτητα συνθέσεις, άλλες σε πιο mid tempo ρυθμούς με ωραία ξεσπάσματα, όλες όμως φουλ σε groove, με ρεφρέν και πορωτικά κουπλέ, που θα σου «κολλήσουν» εύκολα και άμεσα στο μυαλό. Τα τραγούδια διακατέχονται από ηχητικό δυναμισμό και κιθαριστικές μελωδίες που πάντα έχουν πρωταγωνιστικό ρόλο. Όταν ο μετρονόμος «τρέχει», ακούς τραγούδια που σου δίνουν τη διάθεση να οδηγήσεις με σχετικά υψηλή ταχύτητα σε δρόμους ταχείας κυκλοφορίας, αφού το συναίσθημα που προκύπτει είναι τρομερή εσωτερική ευμάρεια. Όταν πάλι οι ταχύτητες είναι λίγο πιο πεσμένες, ακούς πανέμορφες, σύγχρονες melodic rock/hard rock συνθέσεις, που έχουν σαν βασικό στοιχείο την τόσο «ταξιδιάρικη» φωνή του McAuley, που ειλικρινά, εμένα με εντυπωσίασε. Το πολύ σημαντικό είναι ότι ακούς ένα πολύ καλά προβαρισμένο group μουσικών, που δεν ηχούν σαν «σκουριασμένοι» μισθοφόροι που βαριούνται, αλλά σαν άτομα που αγαπώντας αυτό που κάνουν, παίζουν για την πάρτη τους, θέλοντας και να ευχαριστήσουν τον ακροατή, δικαιολογώντας στο έπακρο τον οβολό που θα δώσει ο κάθε οπαδός για να αγοράσει το δίσκο. Τα μέλη που απαρτίζουν τους BLACK SWAN, αν και έχουν χρόνια στην πλάτη τους, με τα τραγούδια που έχουν γράψει και προσφέρουν, εκπέμπουν μία αξιοζήλευτη νεότητα και ζωντάνια, αποδεικνύοντας ότι το ταλέντο που έχουν, το αξιοποιούν στο έπακρο, όσο και αν το σχήμα είναι άλλο ένα supergroup που θέλοντας και μη θα τραβήξει τα βλέμματα.\nΣτην παρουσίαση της πρώτης δουλειάς των MICHAEL SCHENKER FEST, είχα γράψει: «Προσωπικά, το να ακούω και πάλι τον McAuley να τραγουδάει λες και δεν ‘πέρασε μια μέρα από πάνω του΄, είναι άκρως συγκλονιστικό. Μακάρι να μη ‘μείνει’ μόνο σε αυτήν τη δουλειά, αλλά να ξαναπιάσει το μικρόφωνο σύντομα και για καιρό ακόμα!». Μάλλον εισακούστηκα, αφού ένα χρόνο μετά ξανατραγούδησε στο εν λόγω group και τώρα πια έχει και το δικό του συγκρότημα. Το “Shake the world” δεν είναι το άλμπουμ της χρονιάς, ούτε θα γίνει ο δίσκος–αναφορά στις νεότερες γενιές μουσικών. Είναι όμως άλλο ένα πολύ καλά δουλεμένο άλμπουμ, που θα ικανοποιήσει στο έπακρο όλους τους οπαδούς που αρέσκονται στο είδος που πρεσβεύουν, με τραγούδια που αφενός αξίζει να ακούγονται για πάρα πολύ καιρό και αφετέρου, αξίζει να βρίσκεται σε κάθε καλά ενημερωμένη δισκοθήκη.